Maitemintzea Eta Bere Gauzatxoak – Zeuk Esan 116111\nKoadrilan ere ez daude hitz egiteko moduan, egia esan. Lagun batek bikotez aldatzen du astero, eta, beste bat ezin erabakita dabil hainbaten artean. Niri behintzat denbora gehiagoz irauten didate harremanek. Nire adineko gazte batzuen ustetan, orain aprobetxatu beharra daukagu, helduarora iristean gauzak aldatzen baitira eta egonkortasuna bilatzea izaten da garrantzitsuena. Ez dakit hala ote den; urduri gabiltzala errealitate bat da, ordea, eta gertakizun kitzikagarri hauek hain berriak ez izan arren, elkarrengandik desberdinak direla badakit. Jostagarriak dira, biziak, eta orduak ematen ditugu horien inguruan hizketan.\nHonela ikusita zoragarria dela eman dezake, odei batetan flotatzen egongo bagina bezala. Baina badu alde ez hain gustukoa ere. Lagun batek neska bat du gustuko, eta honek ez dio jaramonik egiten; ondorioz, nire lagun hau triste samar dago. Ulertu dezaket zer gertatzen zaion, maitasun batek bestea ahaztarazten duela esaten duten arren, sarritan ez da hala izaten. Momentu horietan pertsona jakin hori besterik ez duzu buruan; parkean paseatzen zabiltzanean, film bateko protagonista gisa zuen burua ikustean, ikasgelan, logelan, lagunekin zaudenean imajinazioz blai eta ingurukoari arretarik jarri gabe…\nMaitemintzearen misterioak, zenbat poztasun eta emozio atsegin, baina baita momentu tristeak ere. Arreta beste gauza batzuetan jarri behar dudala pentsatzen dut zenbaitetan, sentimendu hauek albo batera utziaz; baina orduan, berriz maitemintzen naiz!!\nEgilea zeukesanArgitaratze-data 2 martxoa, 2017 2 martxoa, 2017 Kategoriak Afectivo Sexual- Sexual Afektiboa, Laguntasuna, Pareja- Bikotea, Atalik Gabe, Zeuk Esan Etiketak Afectividad- Afektibitatea, Amistad- Laguntasuna, Enamoramiento-Maitemintzea\nAurrekoa Aurreko sarrera: Navegar con máxima seguridad.\nHurrengoa Hurrengo sarrera: Amistad y Precaución


Momorro txiki bat sortzen (XI): ventriloquia eta antzezpena. — Eibar.ORG | Eibarko peoria\nHemen zaude: Hasiera / Blogak / Garagoittiko Orakulua / Momorro txiki bat sortzen (XI): ventriloquia eta antzezpena.\nMomorro txiki bat sortzen (XI): ventriloquia eta antzezpena.\nOier Gorosabel 2009/10/15 20:30\nHalan be, atentziñua gehixen deitzen destan joeria beste bat dok. Nik etxakixat antxiñako gurasuak be egingo ete zeben, edo gaur egunguak hasittakua dan; baiña kristo guztia ikusten juat antzezpen mota xelebre bat egitten. Gatxa topatzen juat hau azaltzeko, baiña ahalegiña egingo juat.\nEnperatrizeko parkian bilixen estankia jeguan lehen. Harek asko zikintzen zebela ta, oiñ umien eskorta moroko bat eginda dagok bertan. Buelta osua hartzen zeban hesixa gorde dok, ate txikixa lagata, eta barruan ume oso txikixendako hiru jolasleku jagozak, gomazko lurran gaiñian. Aproposa Nikokin ibiltzeko.\nUmia atetik sartu eta ate pareko jarrilekuetan geratzen dittuk gurasuak; bijilantzixia oso komodua dok halan, eta horrengaittik ixa beti okupauta egoten dittuk hórrek lekuok. Edozelan be, inguru guztian egoten dittuk gurasuak, eta ez bakarrik eskortia zaintzeko, parkia oso ederra da eta inguruan jolasleku gehixago dagoz-eta, ume nagusitxuaguendako. Halan be, ni zaldixen modura parian dakatenena baiño ikusten ez dotenez, ez naiz hortan fijatzen. Umiakin eskortara sartu, eta lurrian jarritta, hari begira egotia dok nere entretenimendua, ixilik eta geldi, beste umiekin zelan konpontzen dan ikusi... Ahal danik eta gitxien interbenitzia dok nere aukeria, eta espektakulo politta dok benetan.\nGuraso gehixenak jarrilekuetan egoten dittuk, beste gurasuekin barriketan, eta umiekin relazionatzeko formia tarteko orruen bittartez izaten dok: “Mikel, geldi!”, “Iraia, ez ikutu hori!”. Telebisiñua ikusten nebaneko “Wazemank” saioko esketxa ekartzen jestak gogora, edo bestela artzain txakurren konkurtsua. Nahiz eta grazixia eragiñ, ulertzen juat nahi ta nahi ez egon bihar dala halako joera bat, izan be, eziñezkua dok oiñez ikasi barri daben ume baten gaiñe-gaiñian egotia; neri laster tokauko jatak artzaiñana egittia, kasorik egitten ez daben txakurrakin.\nGuraso batzu, bereziki umezaliak diralako edo, eskortara sartzen dittuk ume kuadrilliakin batera eta papel xelebre xamarra hartzen juek. Umiak erdixan egoten dittuk, eszenatokixan legez, eta inguruan dagozen gurasuak ventrilocuo papela betetzen juek: “Begiratu ze pelota politta dakan Uxunek” (hori esan barik be ondo ikusi zeikian, diñot nik), “Esan Josebari, esan: [Gaur Karraspixon ibilli naiz]” (ez daki berbetan, barren, eta gaiñera Josebari ez detsa asko ardura Karraspixon edo Otoixoko puntan egon dan), “Goxua dago frutita, Niko?” (eta ni zain geratzen naiz, ia Nikok ezer erantzuten daben). Etxakixat ni txontxongillo bihurtze honek zelako ondorixuak dittuan garapen pertsonalerako eta horretara ezin aholkurik emon, baiña ez detsat nik honi usaiñ onik hartzen. Umiei, gaiñera, galdera ergel hórren erantzunak etxakez ardura. Gehixago esango juat: nagusixoi be etxakuz ardura, baiña “aszensoreko konbertsaziñuak” mantentzera eginda gagozak, iñori interesatzen jakon gai hutsalei buruz berbetan egittera, ixilttasuna jasateko kapazak ez garalako. Eta, zentzu horretan, tristia dok ume-umetatik “abillezixa” hori erakusten jardutia, zeiñi eta, alkarrekin ixilik olgetan egoteko bape erreparorik ez daken ume naturalei.\nHalan be, atentziñua gehixen deitzen destan joeria beste bat dok. Nik etxakixat antxiñako gurasuak be egingo ete zeben, edo gaur egunguak hasittakua dan; baiña kristo guztia ikusten juat antzezpen mota xelebre bat egitten. Gatxa topatzen juat hau azaltzeko, baiña ahalegiña egingo juat: gurasuak jolasian dagozela irudikatzen juek, jolas-keiñuak egitten eta ume-berbetia erabillitta (¡han guau-guau! emon abracito... ¡bota pelotita!) ; baiña begiradan, eta abotsian gogo barik dabizela igartzen jakek. Batzutan gaiñera, errejistro bi jarabixek batera: frase bat parkeko beste gurasuari, serixuan (“Pues el crío me duerme de maravilla, y no veas cómo engorda ¡va por encima de la media!”) eta beste frasia umiari, antzezle txarran eran (“Aaaai baaai, Markel, halaxe, ein guapo-guapo beste neneri”). ¿Bakarra izango nok munduan, honi hipokresia ariketia eresten detsana? Arpegi bi izaten erakustia. Biharbada telebisiñuan eragiña izan leikek, normal moduan ikusten juagu guzurretan apropos diharduan jentia ikustia (reality showak, pressing catch) eta bardin jeskuk guzurra izanda be. Hortik hurrengo pausua, faltsutasun hori gure egunerokotasunera ekartzia. Lekeittioko neska guapa/patetika horren modura; beti kamara baten fokuan egongo balitza legez ibiltzen kaletik, mokorrak astintzen eta matrallak barrutik txupatzen.


Senpereko bestak ereiaroaren 27tik uztailaren 2ra iraganen dira - Xareta - 2019-06-27 - Erran.eus\nSenpereko bestak ereiaroaren 27tik uztailaren 2ra iraganen dira\nTtipi-Ttapa 2019-06-26 06:46\nIgande arratsaldean eginen dute ahate-jokoa.\nEreiaroaren 27a, ortzeguna\n19:30 Senpereko (eta Lapurdiko) Euskara XVIII. mendean mintzaldia (Xabier Elosegi).\nEreiaroaren 28a, ortziralea\n12:00etan zaharren bazkaria La Nivelle jatetxean. 14:00etan Eskolen lasterketa, kirol zelaian. 18:30ean eta 19:30ean esku huskako Senpereko openaren finalerdiak, Gantxiki trinketan, SPUC pilotak antolatua. 20:00etan Aperitifa, pilota plazan. 21:30ean Herriko zikiroa (pilota plazan), Emile Negelouak animaturik. Etxeratzea taxiaz urririk.\nEreiaroaren 29a, larunbata\n12:00etan txopinazoa eta besta komiteari herriko gakoen ematea eta urteko kirolarien sariztatzea. 13:00-18:00 Haurren Xokoa, euskaraz jostatzeko gunea urririk. 13:00etan Piknika. 14:00etan jokoak eta musika. Euskaraz bizi taldeak proposaturik.14:30ean Baso pong lehiaketa. 16:00etan Joelette oinezko ibilaldia, SPUC lasterkak antolaturik. 16:00etan eta 17:00etan Euskal herriko txapelketaren esku huskako partidak pilota plazan. 20:30ean Atungorri jastaketa Santiago jatetxean. 22:30ean Kontzertua Willis Drummond taldearekin. 00:00etan dantzaldia Herri'tmo taldearekin. Egun osoa Banda Airoskik alaitua.\nEreiaroaren 30a, igandea\n10:30ean besten meza, tanborrada, Emak-Horeko kantorea eta bateria txarangaren parte hartzearekin. 11:30ean Esku huskako Senpereko openaren finala, Gantxiki trinketan. 12:00etan Aperitifa Herriko Etxeak eskainirik tanborada eta bateria txarangak animaturik. 13:30ean senpertarren bazkaria. Paella, Ramuntxo Santestebanek prestatua eta Bizounours txarangak animaturik. 16:30ean tonbola. 18:00etan ahate-jokoa. 19:00etan Julen Borthaire eta Eneko Lamotheren kantaldia. 19:30ean Mattin Lerissaren kantaldia. 20:30ean Bakailao- risotto Lasai jatetxean. 22:00etan dantzaldia Xitoak taldearekin egun osoan Elektro Txufla txaranga.\nUztailaren 1a, astelehena Mafia Eguna\n12:00etan eskeak herrian. 16:00etan besta komitearen desfilea. 16:00etan gazteen pilota txapelketaren finalak esku huska pilota plazan. 20:30ean Mutxikoak Patxi ta konpainia taldearekin. 20:30ean Merluxa Koskera jastamena La Nivelle n 21:00ean gaualdia Polekelekek alaiturik.\nUztailaren 2a, asteartea Kazetas eguna\n14:00etan Petanka lehiaketa Berges parkean. Eguna eta gaualdi alaitua txaranga, kontzertuak eta DJ batekin.\n«Behar berriak betetzeko asmoz osatu dugu egitaraua»\nTtipi-Ttapa 2019 eka 24 Xareta Senpere\nIkusirik azken urteotan geroz eta arrakasta gehiago dutela bestek, oinarrizko aktibitateak atxiki dituzte arduradunek. Teilariko Romain Guiltcou da...


Argut - Wikipedia, entziklopedia askea.\n(«Argut-Dessous» orritik birbideratua)\nSandra SERE (2014-2020)\n42° 53′ 21″ N, 0° 43′ 04″ E / 42.889166666667°N,0.71777777777778°E / 42.889166666667; 0.71777777777778Koordenatuak: 42° 53′ 21″ N, 0° 43′ 04″ E / 42.889166666667°N,0.71777777777778°E / 42.889166666667; 0.71777777777778\nArgut (okzitanieraz Argut, frantsesez eta ofizialki: Argut-Dessous) Okzitaniako udalerri bat da. Administratiboki Frantziako Garona Garaia departamenduan dago, Okzitania eskualdean. 2013an 28 biztanle zituen.\n2007an Argut-Dessous udalerrian erroldatutako biztanleak 31 ziren. Familiak 12 ziren, horien artean 4 pertsona bakarrekoak ziren (4 bakarrik bizi ziren emakumeak eta 4 bakarrik bizi ziren emakumeak), 4 seme-alabak dituzten bikoteak ziren eta 4 seme-alabak dituzten guraso-bakarreko familiak ziren.\n2007an 77 etxebizitza zeuden, 14 familiaren etxebizitza nagusia ziren, 58 bigarren erresidentzia ziren eta 5 hutsik zeuden. 75 etxeak ziren eta 2 apartamentuak ziren. 14 Etxebizitza nagusi guztiak euren jabeen bizileku ziren;4 etxek hitu gela zituzten, 2 etxek lau zituzten eta 8 etxek bost zituzten. 4 etxek euren parking plaza propioa zuten azpian. 5 etxetan ibilgailu bat zegoen eta 6 etxetan bat baino gehiago zituzten.\nArgut-Dessous udalerriko biztanleria-piramidea 2009an .\n2007an lan egiteko adina zuten pertsonak 21 ziren, horien artean 17 aktiboak ziren eta 4 inaktiboak ziren. 17 pertsona aktiboetatik 12 lanean zeuden (6 gizon eta 6 emakume) eta 5 langabezian zeuden (3 gizon eta 2 emakume). 4 pertsona inaktiboetatik 2 erretiraturik zeuden, 1 ikasten zegoen eta 1 "bestelako inaktibo" gisa sailkaturik zeuden.\n2000. urtean Argut-Dessous udalerrian 4 nekazaritza-ustiategi zeuden.\nArlos (1,2 km)\nFos (2,4 km)\nLez (2,5 km)\nBoutx (3,1 km)\nSaint-Béat (3,3 km)\nMelles (4,1 km)\nEup (4,7 km)\nBezins-Garraux (5,0 km)\nMarignac (5,5 km)\nWikimedia Commonsen badira fitxategi gehiago, gai hau dutenak: Argut\nOrriaren azken aldaketa: 18 uztaila 2016, 20:26.


Kooperatibak globalitatean — Manu Robles Arangiz Fundazioa\nGlobalizazioa kontzeptu zaharra da. Kapitalismoa bezain zaharra. Jadanik 500 urte ditu. Kapitalismoa beti izan da globalizatua. Gaur egungo globalizazioak kapitalismoaren laugarren zabalkunde fasearekin egiten du bat eta aurreko faseek bezalaxe, alor ekonomikoan ez ezik bizitzaren bestelako esparruetan ere eragina du. Baina zertan datza egungo globalizazioa? Zer nolakoa da bizi dugun garai historikoa?\nUnai del Burgo García, UEUko ekonomia saileko kidea (Herria 2000 eliza, 248 zk.)\nII. Mundu gerraren ondorengo estatu keynesia rraren krisi fiskalak eta energetikoak ongizate estatuaren oinarriak astindu zituen l970eko hamarkadan. Modu izugarrian gainera. Aurreko paradigma sozioekonomikoak lehertu egin ziren. Makro mailan, estatuaren eskuhartzea ekonomian kolokan jarri zen. Mikro mailan, ekoizpen eredu fordista izan zen ezbaian jarri zena, jadanik ohiko enpresa industrialaren egitura produktiboa ez baitzen lehiakorra.\nMundu globalean, gizateriaren garapen eredu bakarra nagusitu da: neurri gabeko hazkundea eta masa kontsumoa. Iparrorratza, industrializazioa.\nElite ekonomikoek krisi horri aurre egiteko merkatuaren nagusitasuna aldarrikatu zuten. Eskuineko pentsamenduak indarra hartu eta ekonomia erabat desarautu zuen, estatuen arteko mugak irauliz. Ekonomia errealean, enpresa transnazionalen agerpena eta nazioarteko lanaren antolaketa desorekatua nabarmen ditzakegu. Mikroelektronikaren garaian, enpresen barnean ere aldaketak eman dira, lan egiteko metodologiak malgutuz eta ezagutzaren eta adimen emozionalaren kudeaketan indarra jarriz. Alor finantzarioan eman da eraso sozialik bortitzena. Izan ere, egungo fasean, finantza-merkatu globalizatua espekulatibo bihurtu da erabat, ekonomia errealaren ahalmen finantzarioa xurgatuz. Inperialismo berria. Finantzarioa.\nOngizate estatuaren ahultzeak eta merkatu finantzario globalaren desarauketak desberdintasun sozio-ekonomiko latzak sortu dituzte, baita gure Europa zaharrean ere. Zer esanik ez, Euskal Herrian. Mundu globalean, gizateriaren garapen eredu bakarra nagusitu da: neurri gabeko hazkundea eta masa kontsumoa. Iparrorratza, industrializazioa. Logika berriak maila materialean onurak izan arren, zenbait aldagai negatibo ere sortu ditu: desberdintasun sozialen handitzea, homogenizazio kulturala, indibidualismoa, segurtasun eza eta beldurra. Epe luzera, krisi ekologikoa da hazkunde materialean oinarritutako garapen eredu honen adierazlerik kritikoena. Modernitate kapitalistaren garaian bizi gara. Globalizazio neoliberala.\nLan harremanak zeharo aldatzen dira enpresa kooperatiboan, langilea aldi berean baita langile eta enpresari. Langileak berak du enpresaren kontrola, hau da, jabetza juridikoa.\nErreza da kapitalismo neoliberala kritikatzea. Askoz ere zailagoa, ordea, alternatibak proposatzea. Artikulu honen bitartez, eta Euskal Herriaren esperientzia ardatz hartuta, egungo errealitateari alternatibak proposatzeko kooperatibismoak dituen potentzialitateak eta gabeziak aipatu nahi ditugu, modu laburrean bada ere.\nKooperatiba enpresa eredu bat da. Maila mikroan du eragina, batez ere: unitate produktboari egiten dio erreferentzia. Edonola ere, antolaketa ekonomiko desberdin baten adierazlea da. Lan harremanak zeharo aldatzen dira enpresa kooperatiboan, langilea aldi berean baita langile eta enpresari. Langileak berak du enpresaren kontrola, hau da, jabetza juridikoa. Horrek kudeaketa mailan langilegoaren partehartzea ere ahalbideratzen du, lanpostuaren gaineko jabetza integrala deiturikoa ahalbideratuz. Pertsona bihurtzen da prozesu produktiboaren aldagai nagusia. Irizpide demokratikoaz gain, bestelako balioak gailentzen dira kooperatibismoan: beste esperientzia kooperatibo batzuekiko elkartasuna, lurraldearekiko lotura, gizarte erantzunkizuna... Zer esanik ez, enpresaren konfigurazio berezi horrek egoera gatazkatsuak sortzen dituela: kapitalaren eta lanaren arteko harreman dialektikoa, gainontzeko enpresa kapitalistetan ez bezala, langilearen barnean kokatzen da kooperatibetan. Interes laboralen, solidario eta enpresarialen arteko gatazkaz ari gara. Interes kontrajarrien arteko oreka horretan bizi da kooperatibismoa.\nKooperatiba batzuen eten gabeko hazkundeak kooperatiben oinarrizko printzipioen garapena eta bazkideen partehartze juridiko-ekonomikoa oztopa ditzake.\nMerkatu globalizatuaren logikarekin talka egiten du kooperatibak. Kontraesanak agerian gelditzen dira. Ezin bestean. Bata eta bestearen balioak erabat desberdinak baitira. Merkatuarekiko harremana eta kooperatiben kontraesanak saihestezinak dira. Izan ere, egungo garai historikoaren jaun ta jabe da merkatua, bai ekonomia errealean. bai finantzarioan. Edonola ere, kooperatibekiko kritikekin tentuz jokatu behar dugu. Enpresa bat kudeatzea oso jarduera zaila da. Enpresa industrial bat kudeatzea, askoz ere zailagoa. Kooperatiben barne dialektika eta konplexutasuna kontutan hartuz, enpresa jarduera kooperatiboa modu orekatuan gauzatzea, hau da, balio kontraesanik gabe, erabat ezinezkoa da. Ikuspegi horretatik abiatuta, euskal kooperatiben kontraesanak aztertuko ditugu jarraian.\nBarne kontraesanak dira kooperatiben barne antolakuntzan ematen diren desorekak. Kooperatibek urteak pasa ahala joera dute balioen gainbehera prozesuan amiltzeko. Bazkideen boterearen kontzentrazioa gauzatzen da teknokrazia kooperatibo baten eskuetan. Elkartasunezko balore kooperatiboak ahultzen doaz eta ohiko enpresa kapitalisten logika inplementatzen hasten da. Gure mendebaldeko gizartean hain errotuta dagoen ekonomia neoliberalaren balore indibidualistek joera hau erraztu egin dute, zenbait kasutan, kooperatiben sorreratik bertatik. Izan ere, Kooperatibismoa ezin izan da errealitate neoliberaletik kanpo ulertu. Ez gara ari bakarrik Arrasateko Kooperatiba Esperientziaz. Euskal Herriko kooperatibismoa zabalagoa da eta aipatu dugun barne-kontraesana orokorra dela esan dezakegu. Adibideak, asko. Ikastolen berezko identitatearen ahultzea, esate baterako. Edo sarritan negozio soil gisa sortu berri den helburu sozialik gabeko edozein kooperatiba, dirulaguntza eta hobari fiskalen bila.\nEdonola ere, ez litzateke zuzena izango soilik Euskal Herriko kooperatibek globalitatearen aurrean dituzten kontraesanak aipatzea, enpresa horien lorpen kooperatiboak nabarmendu gabe.\nEdonola ere, egia da auzi horrek enpresen dimentsioarekin zerikusia duela. Kooperatiba batzuen eten gabeko hazkundeak kooperatiben oinarrizko printzipioen garapena eta bazkideen partehartze juridiko-ekonomikoa oztopa ditzake. Argi dago kooperatiba baten dimentsioa aldagai garrantzitsua dela barne demokraziaren osasuna neurtzeko garaian. Gainbehera prozesu hau gertatzen denean kooperatiba barruko partehartzea asko murrizten da. Horrela, maila juridikoan nolabaiteko demokrazia ekonomikoa sostengatu arren, kudeaketa mailan langileen partehartzeak urria izaten jarraitzen du hainbat kooperatibetan. Hemen beste kontraesan batekin egiten dugu topo: soldatapeko langileen kontratazio masiboa eta langile hauen instrumentalizazioa eta esplotazioa bazkide-kooperatibisten aldetik. Joera honi kooperatiben dimentsioa hazi ahala indartu egiten da.\nKanpo kontraesanak eman ohi dira zenbait kooperatiben nazioarteratze prozesuetan. Oraingoan, Arrasateko Kooperatiba Esperientziaren zenbait enpresez ari gara. Anjel Errastik, UPV/EHUren GEZKI Institutuko ikertzaileak, ezohiko galdera batekin aurkezten digu kontraesan honen nondik norakoak: “atzerriko filialetako langileak Mondragon Taldeko Multinazionalen atzerriko filialetara doazenean, fabrikaren aurrean dagoen Mondragon, Humanity at Work (gizatasuna lanean) kartela ikustean, fabrika horretan lan egiteagatik duten zorteaz pentsatzen dute ala Moneydragon, Humanity in the Wok (gizatasunen labean) multinazional diruzale asegaitz baten irudia datorkie gogora?”. Izan ere, Mondragon Taldeko kooperatiba transnazionalek dimentsio bereko gainontzeko enpresen modura jokatzen dutela argudiatzen dute zenbait adituk.\nEdonola ere, ez litzateke zuzena izango soilik Euskal Herriko kooperatibek globalitatearen aurrean dituzten kontraesanak aipatzea, enpresa horien lorpen kooperatiboak nabarmendu gabe. Esate baterako, Arrasateko Kooperatiba Mugimenduak potentzialitate handia erakutsi du globalizazio neoliberalaren garaietara moldatzeko, demokrazia ekonomikoa eta autogestionarioa bultzatuz, lanpostuak beste erakunde batzuk baino modu sendoagoan defendatuz eta guzti hori, toki garapen sozio-ekonomikoaren mesedetan. Munduan gutxi batzuk dira horrelako arrakasta garrantzitsua lortu duten esperientziak. Euskal Herriko Ikastolen kasua ere nabarmentzekoa da, zalantzarik gabe. Hastapenetan herri-mugimendu gisa sortu eta gaur egun irabazi asmorik gabeko eta onura publikoko talde kooperatibo garrantzitsua bilakatu dira Ikastolak. Euskararen lurralde osoa barnebiltzen dute, egitura juridikoaren ikuspegitik elkartasunezko tresna finantzario eta tekniko interesgarriz hornituta.\nKooperatiben lorpenak eta kontraesanak albo batera utzita, alternatiba pragmatikoak eta zehatzak planteatzeko garaia dela azpimarratu nahi dugu. Gako estrategikoa. kooperatiben ereduan sakontzean datza, bere izaera dialektikoa onartuz eta aipatu ditugun barne- eta kanpo kontraesanak arintzeko tresnak asmatuz. Azken finean, kooperatibak biziberritu: kudeaketarako eredu berriak aplikatuz, formakuntza-kooperatiboa indartuz, bazkideen partehartze juridiko egokia bermatzeko informazio-sistemak ezarriz eta nazioarteko filialetan politika sozio-ekonomiko egokiak praktikan jarriz. Esan bezala, erreza da joera neoliberalak kritikatzea. Askoz ere zailagoa, ondea, alternatiba errealak proposatzea.\nBukatzeko, garapen ereduaren inguruko auzia aipatu behar dugu. Halabeharrez. Izan ere, auzi ekologikotik etorriko zaigu kolperik latzena. Kooperatiba maila mikroekonomikoan diharduen unitate produktibo autoeratua da eta orokorrean garapenaren eredu bati egiten dio erreferentzia. Hazkunde industrialaren ereduari. Horrek bi ideia plazaratzen ditu: alde batetik, kooperatibismoa gizarte-mugimendu zabalago batean kokatzea eta bestetik, gizarte-mugimendu horrek garapenerako bestelako eredu batekin bat egitea. Kooperatibetaz baino, autoeraketaz hitz egin beharko genuke, zentzu zabalean. Pertsonen eta komunitateen erabaki ahalmenean eta naturarekiko errespetuan oinarritutako gizarte-proiektu eraldatzailea. Berrikuntza soziala. Ekonomia Solidarioa izenez ezaguna den esperientzien sareaz. Ohiko ekonomia sozialari edo kooperatibismoari, ikuspegi politiko eraldatzaile eta ekologikoa erantsi. Sare hori bestelako garapen eredu bati lotzen zaio. Agerian dugun zibilizazioaren krisia ikusirik, nahitaezko prozesua Ekonomia Solidarioarena.\nArbola zaharrean kimu berriak loratzen ari dira etengabe, bai Arrasateko Kooperatiba Mugimenduaren baitan, bai hortik kanpo ere. Lanki lankidetzaren ikertegiaren ikuspegi kritiko eta eraldatzailea, Goiener kooperatibaren esperientzia energetikoa, Fiare erakundeak bultzatutako finantzazio etikoa, Ekhi eta Eusko bezalako tokiko txanponak, Reas-en inguruan bildutako bestelako saioak, Ner Taldearen lan harremanen estilo berria, Bagara ekimena Debagoienan, Gezki Institutuak eskeinitako formakuntza Ekonomia Sozial eta Solidarioan, Esnetik ekoizle eta kontsumitzaileen arteko kontsumo kooperatiba eta beste horrenbeste lore Euskal Herriko baso, zelai eta mendietan sakabanatuta.\nLanki Ikertegiko kideen arabera, “alternatiba handi eta absoluturik ezean, alternatiben multifokalitatea eskatzen du une historiko honek, eta hor kokatuko dugu autoeraketa ekonomikoaren egitekoa". Erronka ez da makala. Globalitate neoliberalak eta kapitalismo finantzario berriak erantzun makroekomiko absolutua eskatzen dute eta.\n• Azkarraga. J. (2005): Diruak behar luke bihotzik, Pamiela argitaletxea, Iruñea.\n• Azkarraga, J. (2011): Euskal Harriak, Alberdania argitaletxea, Irun.\n• Bakaikoa, B.; Etxezarreta, E. eta Morandeira, J. (2013): “Regeneración de Empresas de Economía Social: un reto en el País Vasco”, REVESCO Revista de Estudios Cooperativos, AECOP, Universidad Complutense. Madrid, 112. zenbakia, 151-175. orrialdeak.\n• Errasti, A. (2013): “Euskal Dragoiak Erdiko Erresuman: Mondragon Taldeko Multinazionalak Txinan”, Uztaro aldizkaria, Udako Euskal Unibertsitatea (UEU), 84. zenbakia, 43-65. orrialdeak.\n• Mendizabal, A.; Zurbano, M.; Sarasua, J. eta Udaondo, A. (2005), Globalizazioa eta Autoeraketa, HUHEZI. Eskoriatza.


Salerosketa Baldintzak - Naiz Denda\nHasiera > Salerosketa Baldintzak\nErabiltzaileak erregistratu behar du\nNaizDendan erosketak egiteko aldez aurretik erregistratu beharra dago. Erregistroa aldi berean egiten da Naiz ingurune osoan, lege-oharrean azaldutako baldintzetan.\nNaizDendak salgai dauden produktuak bere ezaugarri batzuekin eta prezioarekin erakusten ditu. Edozein unetan produktuen ezaugarriak alda daitezke, produktu berriak gehi daitezke edo eskaintzen direnak ken daitezke, aurretik abisatu gabe.\nProduktu bakoitzaren prezioa pantailan agertzen da. Prezio horiek handitu edo txikitu daitezke aurretik abisatu gabe.\nProduktuarekin batera erakutsitako prezioak ez ditu bidalketa-gastuak barne hartzen. Ordainketa-prozesuan kalkulatzen dira horiek, bidalketa zein udalerri edo herrialdetara egiten den kontuan hartuta.\nPantailako prezioak eurotan adierazten dira, dagokien BEZa edo aplikatu beharreko beste edozein zerga barne, produktua bidaliko den udalerriari edo herrialdeari dagozkionak izan ezik (aduanako tasak, esaterako).\nNaizDendak deskontuak eskain diezazkieke Naiz-en edo barnean hartzen dituen hedabideen erabiltzaile harpidedunei. Deskontu hori ere ezberdina izango da, halaber, erabiltzaileak duen harpidetzaren denboraren eta motaren arabera.\nProduktuen eskaera guztiak horien eskuragarritasunaren mende daude.\nErosketa egin ondoren, erabiltzaileak posta elektroniko bat jasoko du hori berresteko. Eskaeraren berrespenak eta erosketaren egiaztagiriak (erabiltzaileak inprimatua) ez dute faktura baliorik izango, eta hori eskatu beharko da behar izanez gero.\nNaizDendak azpikontratatutako enpresak/enpresek entregatuko du/dute eskaera, (Correos eta mezularitza-enpresak normalean). Enpresa horiek erabakitzen dituzte entregatzeko baldintzak, ez daude NaizDendaren mende.\nOrdaintzeko sistemak pantailan erakusten dira. Ezberdinak izan daitezke produktuaren arabera, bai eta erabiltzailearen harpidetza-denboraren eta motaren arabera ere. Esate baterako, harpidetza ordaintzeko erabiltzen duten bankuko kontu berean zordunduta ordain dezakete erabiltzaile harpidedunek.\nOrdaintzeko bestelako ohiko modu batzuk: kreditu- edo zordunketa-txartela eta Paypal.\nTxartelei dagokienez, ezin izango da ordainketarik egin txartel faltsuak edo iruzurrezkoak erabiliz. Era horretako eskaeraren bat egin dela jotzeko arrazoirik badago, NaizDendak indargabetu ahal izango du.


abuztua 2017 – Federación de Cooperativas Agro-alimentarias de Euskadi\nVitoria-Gasteizen, Frantzes Merkatuari buruzko hitzaldia\nMadrilgo Komertzio eta Industria Ganbara Franco-Española-ren aholkularia den Geli Villaescusak hitzaldi bat eman du gaur Euskadiko Nekazari-elikagaien Kooperatiben Federazioaren egoitzan.\nHitzaldia, igande honetan Federazioak hasiko duen bidaia teknikoaren ekintzen artean kokatzen da. Bidaia, Frantziako Auvergne-Rone-Alpes aldera joango da.\nBidaiaren helburua frantzes kooperatiboaren elkarteak eta frantzes kooperatiben errealitatea ezagutzea da, hain zuzen ere, haragitan, esnekietan, ardogintzan, genetikan, zerealean, fruitugintzan eta nekazari makinerian. Alde turistikoa ere ikutzen da. Besteen artean, Lyon, Valance eta Grenoble hiriak ikusiko dute.\nBidaiara, 70 pertsona joango dira. Kooperatiben ordezkariak, nekazari-elikagaien eta kooperatibismoaren ardura duten instituzioen ordezkariak eta Laboral Kutxakoak. Aurten, Galiziako kooperatiba baten ordezkariak ere joango dira.\nHonekin batera, asteazkenean, Frantziako Lurralde honetako Gobernuak bidaiaren ordezkaritza batekin elkarrizketatuko da.\nBidaia hau, Federazioak, bere Formakuntza eta Sustapen kooperatiboaren egitasmo barruan urtero egiten du. Helmuga, Europako lurralde bat izaten da.


Gobierno Vasco Irekia :: Lanbidek 150.000 pertsona baino gehiagori bidali die DARDE agiria, langabezia-txartela ordezkatzeko Sartu Irekiara Pasahitza ahaztu zaizu? Berreskuratu hemen Emaila\nLanbidek 150.000 pertsona baino gehiagori… http://www.irekia.euskadi.net/eu/news/6326 berria\n2011(e)ko Ekainak 01\nLanbidek 150.000 pertsona baino gehiagori bidali die DARDE agiria, langabezia-txartela ordezkatzeko bideoak\nLanbideren zerbitzu zentralak\nInskribatutako pertsona bakoitzaren lan- eta ikasketa-espedientea jasotzen du Enplegu Eskaerari Alta Emateko eta Berritzeko Dokumentuak.\nZerbitzuak agiria etxetik berritzeko aukera ematen du, telefonoz eta internetez\nEuskadiko 151.270 herritar baino gehiagori Enplegu Eskaerari Alta Emateko eta Berritzeko Dokumentua (DARDE) bidali die jada Lanbide Euskal Enplegu Zerbitzuak. Dokumentu horrek Estatuko Enplegu Zerbitzu Publikoaren langabezia-txartela ordezkatuko du. Lanbiden inskribatuta dauden pertsona horiek gutun bana jaso dute beren etxeetan. Gutun horretan, besteak beste, DARDE agiria jaso dute, inskribatutako bakoitzaren lan‑ eta ikasketa-espedientea jasotzen duen eta datuak eguneratzeko aukera ematen duen dokumentua. Gutunen hartzaileak enplegu-eskatzaileak, ikasleak, aurre-erretiratuak eta enplegu-aukerak hobetu nahi dituzten pertsonak dira.\nDokumentu berria folio-neurrikoa da, eta enplegu-eskatzailearen egungo egoera ez ezik, Lanbiden izena eman zuen eguna ere egiaztatzen du. Horrez gain, datu pertsonalak eta lan- eta ikasketa-espedientea eguneratzeko aukera ematen du.\nEnplegu-eskatzaileen kasuan, azken berritze-data ere jasotzen du, eta noiz berritu behar den ohartarazten du. Berritzeko izapide hori 90 egunez behin egin beharko da. Ekimen berritzaile horrek norberaren lan-premietara egokitutako arreta pertsonalizatua eskaintzen dio, beti, inskribatutako pertsona bakoitzari.\nRT@Irekia_News: Lanbide envia a más de 150.000 vascos el DARDE, el documento que suple a la tarjeta de paro . http://t.co/V2dFBc7”” @davidutti duela urte bat gutxi gora behera


Gerriko bekaren soka. Noticias de Gipuzkoa\nJON KORTAZAR MUNGIARRAK IRABAZI DU | XVIII. gerriko ikerketa bekaren saria. orain, egingo duen lanean estatu frankistaren eraikuntza goierrin aztertuko du\nM. Aranbururen erreportajea eta argazkiak - Miércoles, 21 de Marzo de 2018 - Actualizado a las 06:03h\nGerriko Ikerketa Bekaren bultzatzaile, epaimahaikoak eta irabazleak, elkarrekin Lazkaoko Udaletxeko areto nagusian.\nSorpresa eta azken unera arte tentsio puntuak bizi izan ziren ostiralean Lazkaon, Gerriko Ikerketa Bekaren irabazlea jakiterako orduan. Hala ere, sariak eman baino lehen Ane Azkarate eta Joane Larreak osatutako Two More taldeak kantu bat abestu zuten, hain zuzen ere, kantu txapelketako irabazle suertatu ziren doinu eta letrak.\nBaina, hala ere, Udaletxeko areto nagusian nabari zen urduritasuna. Bost lan aurkeztu dira aurtengo XVIII. Gerriko Bekara, estilo eta gai ezberdinetakoak denak. Honakoak izan dira hautagaiak: Goierriko natur ondarearen transmisiorako gida, Goierriko iraganeko ahotsen zentzua: ekintza memorialistetan egon diren herritarren kontakizun narratiboen esanahien azterketa, Estatu frankistaren eraikuntza Goi-errin: lehen udal-talde frankistak eta udal-langileen depurazioa, portaera oldarkorraren aldagai psikobiologikoak lehen hezkuntzako haurretan eta irakurri, idatzi... eta kontatu, Goierriko alfabetatze-prozesuaren ahozko ikuspegia (1960-1990). Irabazlea, Jon Kortazar mungiarra izan zen eta beraz, Goierrin Estatu frankistaren eraikuntza nolakoa izan zen aztertuko du.\nEzustean harrapatu zuen Kortazar albisteak, baina oso pozik agertu zen. Hala azaldu zituen bere lanaren ildo nagusiak: “jende asko garbitu zuten garai hartan. Ez fisikoki, baina adibidez, erretiro eskubidea udal langile askori kendu zitzaion, eta hori ere garbitzeko modu bat zen. Jakin nahi eta aztertuko dudana da diktadura nork babestu zuen eta administrazio publikoan horrek nola eragin zuen”. Gainera, hainbat galderei erantzuna bilatzen saiatuko da mungiarra: “Goierrin ere egon ziren erregimen frankistaren aldeko pertsonak eta jakin nahi dut horiek zergatik zeuden alde;hau da, klase interesa zutelako, ideologia politikoa, beldur erlijiosoa... Horretarako idatzizko iturriak erabiliko ditut batez ere, azken finean, ez delako erraza gai honen inguruan onartzea gure arbasoak erregimen frankista horren alde zeudela eta uste dut ikerketa egiteko errazagoa dela dokumentu idatziak erabiliz”. Gainera, proiektu zabala izango da, izan ere, mungiarrak eskualdeko 20 herritara zabalduko du lana. Hori guztia gauzatzeko 7.000 euroko laguntza jasoko du.\nIñaki Alegria informatikan doktoreak eta EHUko irakasleak eta Maider Larrañaga EHUko Gizarte Psikologia eta Portaera Zienzien Metodologia Sailean irakasleak osatu dute aurtengo epaimahaia. Ohi bezala, Jokin Apalategi soziologoa izan dute alboan, bekaren zuzendari zientifiko gisa eta azken honek aurkeztutako lanaren maila ona nabarmendu zuen: “ikusten dugu gazteria geroz eta formatuagoa dagoela. Oso lan txukuna da aurkeztutakoa eta gainera, gaia ere oso garrantzizkoa iruditzen zaigu”.\nerditze luzeaAurtengo bekaren irabazlea nor izan den esateaz gain, duela bi edizio, XVI. Gerriko Ikerketa Bekan, lehen postuan gelditu zirenen lana ezagutzeko aukera ere izan zen. Horrela, Turismo industriala Goierrin eta Euskadin: enpresak bertatik bertara bisitatzeko aukerak eta onurak liburuaren nondik norakoak azaldu zituzten Galder Guenagak eta Goizalde Hernandok. Gainera, lan honetatik abiatuta, bi egileek tesi bana egin dute eta Guenagarenak sari berezia ere jaso zuen. Liburua “irakurtzeko oso erraza” dela azaldu zuten egileek eta izenburua bera oso argigarria dela ere bai: “fenomeno hori horrela ere ez da existitzen oraindik, baino ziur etorriko dela. Gauza asko ditugu erakusteko, eta gure enpresetako ateak irekitzea, garden bisitaratzea marketing tresna bat da”. Azken finean, enpresa baten barrenak ezagutzeak “enpresa horrekin modu batean ezkontzea” dakarrela sinisten dute eta horrelako esperien-tziek askoz ere gehiago “iristen direla”. Ez dadila Gerrikoren haria eten.


2020ko ekainaren 22a, astelehena\n2020ko otsailaren 27an egindako osoko bilkuran, Usurbilgo Udaleko Plenoak, Usurbilgo Udaleko Etxebizitza Eskatzaileen Udal Erregistroa arautuko duen erregelamendua hasieraz onartzea erabaki zuen.\nJendaurrean jartzeko epea amaitu da, alegaziorik egon gabe. Hori horrela, Toki Araubidearen Oinarriak arautzen dituen Legeak 70.2 artikuluan xedatutakoa betetzeko, behin betiko onartuta geratutako testua argitaratzen da.\nErabakiak amaiera ematen dio administrazio-bideari. Horren aurka administrazioarekiko auzi-errekurtsoa aurkeztu ahal izango da: Euskal Herriko Auzitegi Nagusian, bi hilabeteko epean, iragarkia argitaratu eta hurrengo egunetik kontatzen hasita; egoki iritzitako beste edozein errekurtso jartzeari utzi gabe.\nUsurbil, 2020ko ekainaren 17a.—Agurtzane Solaberrieta Mesa, alkatea. (2818)\nUsurbilgo Udaleko Etxebizitza Eskatzaileen Udal Erregistroren Erregelamendua.\nHerritar guztiei etxebizitza eskuratzeko erraztasunak ematea, bereziki, beren inguruabar pertsonalak direla-eta etxebizitza lortzeko zailtasun handienak dituztenei, zeregin publiko atzeraezinenetako bat bihurtu da.\nUsurbilgo Udalak, horretaz eta herrian arazoak dituen egoera bereziez jabetuta, etxebizitzaren gaia bere erantzukizun nagusietako bat dela ulertzen du, eta, horregatik, sustatzaile pribatuekin adosten edo sustatzen du babes ofizialeko etxebizitzak eta prezio mugatuko beste batzuk eraikitzea, alokairuan edo indarrean dagoen legedian aurreikusitako beste modu batzuetan lagatzeko.\nEtxebizitza horien eskaintzaren eta eskariaren artean alde handia dagoenez oraindik, funtsezkoa da etxebizitza horiek esleitzeko orduan eskatzaile guztien gardentasuna eta berdintasuna bermatuko duten prozedurak jarraitzea.\nHorregatik, prozedura horiek errazteko eta dauden beharrak behar bezala ezagutzeko, Udalak etxebizitza-eskatzaileen udal-erregistro iraunkor eta eguneratua izan behar du.\nOndorioz, eta aipatu Erregistroa arautzearren, Usurbilgo Udaleko Osoko Bilkurak,\n1. Eskatzaileen erregistroa.\n1. Usurbilgo Udalak Etxebizitza Eskatzaileen Udal Erregistroa eratuko du, eta hartan izena eman ahal izango dute erosketa- edo alokairu-araubideko etxebizitzaren eskatzaile gisa segituan zerrendatuko diren baldintzak betetzen dituzte lagun guztiek.\n2. Etxebizitza Eskatzaileen Erregistroan izen emanda egotea ezinbesteko baldintza izango da Usurbilgo Udalak etxebizitzak erosketan edo alokairuan esleitzeko antolatuko dituen prozesuetan parte hartzeko.\n3. Aurreko atalean xedatutakoa gorabehera, Eusko Jaurlaritzaren Etxebizitza Sailaren Etxebide etxebizitza eskatzaileen erroldako lagunek ere parte hartuko dute udal prozesuetan, administrazioarekin eta aipatu erroldaren erakunde arduradunarekin hala hitzartuz gero.\n2. Etxebizitza Eskatzaileen Udal Erregistroan izena emateko baldintzak.\nPertsona Fisikoen Errentaren gaineko Zergaren azken aitorpenaren edo aitorpenen kopiak, Foru Ogasunak edo Udalak berak konpultsatuak, aurkeztuta egiaztatuko dira.\nAitorpena egin ez bada edo egin beharrik ez dagoen kasuetan, aitorpen hori egin ez izana egiaztatzen duen ziurtagiria, Foru Ogasunak egindakoa. Kasu bietan, elkarbizitza unitatean adin nagusikoak diren kide guztiak jaso beharko ditu aitorpenak.\nKasu hauetan ondoko dokumentazio hau ere aurkeztu beharko da:\n— Lan bizitzaren txostena.\n— Besteren konturako langileak: Dagokion ekitaldiko nominak edo enpresaren ziurtagiriak, indarrean dagoen lan araudiak eskatutako baldintzak beteaz.\n— Erretiratuak edo pentsiodunak oro har, baita lanerako ezintasuna edo balioezintasuna duten langileak ere: Dagokion ekitaldian pentsioaren edo jasotako diru-prestazioen ziurtagiria.\n— Norberaren konturako langileak: Gizarte Segurantzari egindako urteko kotizazioaren ziurtagiria; bertan, kuotak kalkulatzeko erabili izan den urteko oinarria eta diru-sarreren aitorpen pertsonala jaso beharko dira.\n— Langabezi egoera, langabetuak: Lanbidek egindako ziurtagiria. Bertan, enplegu eskatzaile direla adierazteaz gain, jasotako prestazioak edo, hala dagokionak, inolako prestaziorik jaso ez izana egiaztatuko du.\n— Gizarte laguntzak jasotzen dituztenak: Jasotako laguntza ekonomikoaren ziurtagiria edo inolako motatako laguntzarik jaso ez izanarena.\nEz da onartuko 200.000,00 €-tik gorako ondare higigarriaren eta/edo etxebizitza ez den ondare higiezinaren titularrek egindako eskaerarik.\nOndarea ezkutatzeko edozein egintzak eskatzaileen erregistroan inskribatzeko eskubidea galtzea edo erregistrotik ezabatua izatea ekarriko du berekin.\nUdalari egokituko zaio ondarearen balioa zehaztea, hura kuantifikatzeko beharrezko baliabideak erabilita. Horretarako, ondarearen gaineko zergaren aitorpena, edota aitorpen hori egitera behartuta ez egoteari buruzko Foru Ogasunaren egiaztagiria aurkeztu beharko da. Era berean, Udalaren aldeko baimena sinatu beharko da haren izenean, instituzio publiko nahiz pribatuei, adierazitako ondare-muga ez gainditzearen egiaztagiriak eskatu ahal izateko. Gainera, baimen horren bidez, Udalak berak eskatutako agiri guztiak aurkezteko konpromisoa hartzen da; eta, agiri horiek ezarritako epean aurkezten ez badira, uko egiten dela ulertuko da.\n— Udalarekin zorrik ez izatea.\nDeialdira aurkezteko unean, eta hala badagokio esleipena formalizatzeko kasuan, eskatzaileak ezin du zorrik izan Usurbilgo Udalarekin, nahiz eta ez den egiaztagiririk aurkeztu beharko.\n— Usurbilgo Udalaren jabetzako etxebizitzetan etxegabetze-prozedura batean sartuta ez egotea.\n— Adin txikiko emantzipatuak.\nAdin txikiko emantzipatuak egiaztatu egin beharko du familiagunetik kanpo bizi dela eta bere lan-egoerak bidea ematen diola oinarrizko beharrei erantzun ahal izateko baliabide ekonomikoak eskuratzeko. Horretarako, errentamendu-kontratua edota familiagunetik kanpo bizi dela erakusteko beste edozein ziurtagiri aurkeztu beharko du. Gainera, eskaera egin den aldira arte eguneratutako lan-bizitzaren agiria aurkeztu beharko du.\n— Pertsona edo bizikidetza-unitateko eskabide bakarra onartuko da, eta pertsona bera ezin izango da egon bizikidetza-unitate batean baino gehiagotan aldi berean, naldin eta berariaz egiaztatutako egoera bereziak tarteko.\n— Ahaidetasun-loturarik izan gabe Etxebizitza Eskatzaileen Udal Erregistroan eskatzaile gisa inskribatuta dauden eta elkarrekin, esleipen-modu horretan parte hartzea berariaz onartzen duten pertsona taldeak onartuko dira.\n— Eskatzaileak baztertuak geldituko dira edozein Administrazio publikotako, edo Sozietate Publikoetako edo Erakunde Autonomoetako, edo edozein Administrazio Orokor edo Instituzionaletako partaidetza dagoen babes ofizialeko edo jabetzako etxebizitzaren errentariak diren kasuetan.\n3. Erregistroko datuak.\nEskabideetan honako datu hauek adieraziko dira Eskatzaileen Udal Erregistroan jasotzeko:\n1. Eskatzailearen izen-deiturak eta nortasunari dagozkion gainerako datuak. Helbidea.\n2. Elkarbizitza unitatearen datuak (etxebizitza eskuratzekotan, eskatzailearekin biziko diren lagunen izen-deiturak eta bestelako nortasun datuak).\n3. Eskatzailearen biztanle erroldako datuak.\n4. Eskatzailearen eta elkarbizitza unitatea osatuko duten lagunen sarrerak.\n5. Eskaera egiten denean nolako etxebizitza egoeran dauden adieraztea.\n6. Eskatzailearen edo elkarbizitza unitateko kideen desgaitasun baldintzak.\n7. Etxebizitza jabetzan, alokairuan edo bi prozesuetan araubideko sustapenetan parte hartu nahi duten ala ez.\n4. Datuak eguneratu beharra.\nEtxebizitza Eskatzaileen Udal Erregistoan sartutakoek harta jasotako daturen bat aldatuz gero administrazioari jakinarazi beharko diote, batez ere honako hauetakoren bat izanez gero:\n1. Eskatzailearen identitatea eta helbidea.\n4. Eskatzailearen eta elkarbizitza unitatea osatzen duten lagunen sarrerak.\n5. Beste etxebizitzarik lortu dutelakoa.\n6. Desgaitasun baldintzak, halakorik izatekotan.\n5. Erregistrotik irtetea.\nAdministrazioak eskatzaileak Erregistrotik ezabatuko ditu hark emandako datuen edo administrazioak bere kabuz lortutakoen (errenta, biztanleen errolda) arabera zerrendan egoteko baldintzak aldatu badira.\nErregistrotik ezabatuko dira eskatzaileak baldin eta etxebizitza egokitzen bazaie eta berariaz edo ez hartuta uko egiten badiote edo eta, Usurbilgo Udalaren jabetzakoak diren etxebizitzetan desjabetza prozesu batean edo gauzatu aurreko egoera baten aurrean aurkitzen badira.\n6. Ebazpenak emateko eskumena eta jakinarazpen-prozedura.\n1. Etxebizitza Eskatzaileen Erregistroan alta emateko ebazpenak, horiek ukatzea, baja eragitea edo inskripzioan ondorioak izan ditzakeen beste edozein alderdi Alkatetza- Dekretu bidez ebatziko dira.\n2. Ebazpen horiek jakinarazteko, jakinarazpen pertsonala egingo zaio eskatzaile bakoitzari eta hala dagokionean, hartarako ezarritako prozedura administratiboa erabiliko da.\n7. Prozesuen baldintzak.\nUdal administrazioak xedatuko ditu prozesu bakoitzaren baldintzak, zehazki, honako hauek:\n— Prozesuan jaso beharreko etxebizitzak.\n— Lagapen baldintzak eta salneurriak.\n— Prozesuan parte hartzeko Erregistroan izena emateko azken eguna.\n— Gutxieneko eta gehieneko sarrerak.\n— Eskatzaileen zerrendakoekin prozesua egiteko baldintzak eta abar.\n8. Erregistroko datuak noiz arte balioko du.\nEtxebizitza Eskatzaileen Udal Erregistroan datuak jasota egoteak ez dakar administrazioak horien egiatasuna onartzea edo luzaro irautea, beraz, datuok administrazioan egiaztatu beharko dira izendaturiko etxebizitzaren gaineko jabetza edo erabilera lagatzeko kontratua izenpetu aurretik.\nUdal Erregistro honek Datuak Babesteko 3/2018ko Lege Organikoa (DBLO) eta 2016/679 Datuak Babesteko Erregelamendu Europarrarekin (DBEO) bat datorren araudia beteko ditu.


Ezohiko soinua elizan\nItxas Soinua musika jaialdia egingo dute bihartik igandera Lekeition. Kontzertuak izango dira gauero, Andre Mariaren Zeruratzea parrokian\nNekazaritza giroa hirira\nArtisau azoka, haurrentzako jolasak, musikariak eta dantzariak, herri kirolak eta desfilea izango dira asteburuan Irunen, Euskal Jira festan\nGero eta marmoka gehiago itsas zabalean\nEuskal kostaldean gehiegi nabaritu ez bada ere, ugaritzen ari dira marmokak; gizakiak eragindako aldaketak dira horren arrazoi nagusietako bat. Marmoken agerpenari eta haien ziztadei aurre egiteko, zenbait protokolo ditu prest Gurutze Gorriak.\nHegazti ugarik hegoalderako bidea hasi dute jada, eta datozen hilabeteetan mordoa etorriko da euskal kostaldera. Pertseiden garaia ere gertu da. Zenbait elkartek astronomiari eta ornitologiari lotutako behaketak, tailerrak eta jardunaldiak prestatu dituzte.\nRealeko neskek kantatuko dute 'Artillero'\nRealeko futbol eta hockey jokalari neskak izango dira Donostiako Aste Nagusiko kanoikadako protagonistak aurten. Abuztuaren 10etik 17ra izango dira festak.\nOiartzungo Arditurriko meatzeetan ohi baino merkeago egiten ahalko dira bisita gidatuak gaur. Bestelako tailer eta jarduerak ere izango dira goiz osoan\nEdonork egin dezake dantzan\nDantzariek, joaldunek eta musikariek girotu dute Errenteriako Erromeria Eguna. Ereintza dantza taldeak antolatuta, kalejirak, erromeriak eta bazkaria egin dituzte\nOiasso hirirako itzulera\nErromatarren garaia gogoratuz, tailerrak, bisita gidatuak, jarduera gastronomikoak eta antzerkiak egingo dituzte Irunen, bihartik igandera\nMitologia bizirik da\nArbasoen kondairak ezagutzeko, tailerrak, hiltzaldiak eta ibilaldiak egingo dituzte Mitoaldian, Ataunen. Gaurtik hilaren 13ra izango da.


Sopelako Udala - Martxoaren 24an helduko da Korrika Sopelara!\nZu hemen zaude: Hasiera Albisteak Martxoaren 24an helduko da Korrika Sopelara!\nHasi beroketak egiten, martxoaren 24an helduko baita Korrika Sopelara! 13:15-13:30 artean sartuko da gure herrira Urdulizetik, eta herriko hainbat kale zeharkatu ostean, Berangorantz joango da.\nEuskararen aldeko lasterketa erraldoia martxoaren 19an Urepelen hasiko da. 11 egunez gelditu gabe, Euskal Herria zeharkatuko du hemeretzigarrenez, martxoaren 29an Bilbora heldu arte.\nAurtengo mezua: euskahaldun!\n“Herri hau euskaraz pentsatuko dugu, edo ez da izanen” zioen Amets Arzallusek Korrika 18ren amaieran, Baionan. “Herri hau euskaraz pentsatzen ahal dugu, edo ezin dugu pentsatu”, berretsiko genuke orain: euskahaldundu gaitezen.\nEuskal Herria euskalduntzeko norberaren eta taldearen ahalmenean sinetsi eta erabil dezagun ahalmen hori. Ahaldundu gaitezen Euskararen eta euskalgintzaren egoeraz. Batu ditzagun nire, zure, haren ahalegin pertsonalak eta biderka dezagun gure ahalmena auzolanean. Egin dezagun eta eragin. Eta egin eragin.


HITANO IKASTAROA, 2. MAILA, IRUÑEAN\nMaramara* taldeak beste hitano ikastaro bat emango du Iruñean, apirilaren 19an hasita, Nafarroako Administrazio Publiko Institutuan. NAPIk berak antolatuta eta Iruñean duen egoitzan, hainbat hitano ikastaro eman ditu, jada, Maramara* taldeak. Ritxi Lizartzaren “Mintza hadi lagun!” liburuko metodologian oinarritutako ikastaroak izan dira orain artekoak, eta hitanoaren oinarri teorikoak praktikaren bitartez landu dituzte ikasleek. Ikastaro horietan [...]\n‘Dokumentuak’ atalean beste esteka bat jarri dizuegu. Izan ere, gaztetxoek hitanoa lan dezaten ikas unitate interaktibo batzuk dauzka Mintzola fundazioak bere web gunean. Berez, Azpeitia eta Zumaian zentratuta dauden arren, bertan proposatzen den lanketa baliagarria da Euskal Herriko edozein txokotako neskato eta mutikoentzat. Lagunarteko hizkerarako ezin aproposagoa den erregistro honekin etxeko txikiek euskara aberastuko [...]\nHitanoa.com web guneak Juan Martin Elexpururen iritzi-artikulu bat ekarri du oraingoan ‘Dokumentuak’ sailera. Izan ere, Txillardegi hizkuntzalari handiak Iruña-Veleiako auziari buruz zuen iritzia azaltzen duten eskutitz batzuk jaso zituen Elexpuruk. Txillardegik, Elexpururi hika egiteaz gain, hitanoaren ikuspegitik azaltzen du grafitoetako batean azaltzen den esaldi bat.\nTxillardegik Elexpururi bidalitako eskutitz horietan, kristauen jainkoari hika zuzentzeko zegoen ohitura [...]\nHitanoa.com-ek atal berria\nHitanoari buruzko web gune hau aberastu nahian, hor barrena dauden dokumentuak biltzen hasi eta ‘Dokumentuak’ atal berrian estekak txertatzen hasi gara. Hemendik aurrera, dokumentu ugariren loturak sartuko ditugu maiz, zuek ere jakintzaz aberastu eta gozatu ahal izateko.\nAlokutiboaren erabilerari buruzko eztabaida\nItzuL posta zerrendan egunotan eztabaida bat izan da, hitanoaren erabilerak sortzen dituen zalantza batzuen harira: hain zuzen ere, menpeko perpausetan, galderetan eta harridurazko esaldietan alokutiborik erabili behar ote den izan da eztabaidagaia. Hemen duzue eztabaida ikusteko esteka:\nMaramara* taldeak hitano ikastaroa eman du Iruñean, NAPIn\nPasa den udazkenean, Maramara* taldeko Eneko Haritzak hitano ikastaroa eman du Iruñean, Nafarroako Administrazio Publikoaren Institutuan, hain zuzen ere. 30 orduko ikastaro batean, hitanoa ukitzen duten hainbat gai jorratu dira, hala nola, hitanoa nola osatzen den, harreman sozioafektiboetan duen lekua, eta morfosintaxia aldetik dauzkan koxkak, besteak beste.\nEz da Maramara* taldeak horrelako ikastaro bat eman duen [...]\nHITANO IKASTAROAK 2012AN\nMaramara* taldeak hitano ikastaroa antolatu du, on-line, 2012 urte hasierarako. Urtarrilaren 9an hasiko da, eta 14 asteko iraupena izango du.\nLehen aldia da hitanoa on-line ikastero aukera dagoena.\nOn-line ikastaroa Hitanoa. Mintza hadi lagun! ikas liburuan oinarrituta dago, eta liburuan agertzen ez diren ariketak izango ditu. Izan ere, izena ematen dutenek aipatutako liburua jasoko dute opari.\nOrdenagailuz egiteko [...]\nHitanoa literaturan. ETBko Sautrela literatur saioan Ritxi Lizartzari egindako elkarrizketa\nHitanoa erabiltzen ba al dakik/n? Eta inoiz irakurri al duk/n alokutiboa edo hitanoa euskal literaturan? “Sautrela”k tarte bat eskaini dio euskarak hain berezko duen hitanoari. Euskal literaturaren mugarri izan zen Bernat Etxepareren Linguae Vascorum Primitiae liburuan bertan azaltzen zaizkigu lehenengo hitanozko lerroak. Ordutik hona hamaika adibide eskaini zaizkigu. Hitanoa zuzen erabiltzen ikasteko eskuliburua argitaratu zuen [...]\nZumaian gaztetxoek hitanoa lantzeko fitxa didaktikoak aurkeztu dituzte\nZumaiako Udalak eta Mintzola erakundeak orain urtebete sinatutako hitzarmenaren lehen urrats moduan, eta “ari arika ezpainetan hika” leloa erabilita, Zumaiako eskoletan gaztetxoak hika egiteko unitate didaktikoak prestatu dituzte. Zumaiako Karrami karramarroa protagonista hartu dute, eta ekimenaren helburua gaur egun galtzen ari den edo txukuna ez den hikako harremana eskoletatik sendotzea da. Lehen Hezkuntzako 5. eta [...]\nHiriari jarraitzeko, Asier. Nik be hika egitten jetsat semiari, eta Aprillian jaixoko dan bestiari be hala egitteko asmua jakat. Baiña neregaittik egitten juat batez be, ikastiarren. Etxuat iñundik iñora espero umiak nere modura egingo dabenik: Lekeittion bizi nok; andria oiartzuarra dok… Txikittan, umiak oiartzuarrez egingo juek (hala jabik oiñ Niko: “atikuk” = antijuk = antiajuak, [...]


Sopelako Udala - Sopelako erdiguneko trafikoaren berrantolaketa abian da\nZu hemen zaude: Hasiera Albisteak Sopelako erdiguneko trafikoaren berrantolaketa abian da\nAzken eguneraketa: 2022eko martxoaren 16a\nAldaketarik nabarmenenak Sipiri eta Mendieta kaleetan emango dira, noranzko bakarrekoak izatera pasatzen baitira. Mendieta zeharbide eta Haizeder noranzkoz aldatzen baita.\nSopelaren ipar zonaldeko trafikoaren eskemaren berrantolaketa mugikortasun-planaren partaidetza-prozesuaren eta Sopeloztar Udalak egindako trafikoaren azterketaren emaitza da.\nSopelako erdigunearen eraldaketa itxura hartzen ari da. Udalak astelehen honetan, martxoaren 14an, hasiko ditu udalerriko erdigunean trafikoa berrantolatzeko lanak. Honek zenbait kaleren norabidea aldatzea ekarriko du.\nJosu Landaluze Sopelako alkateak adierazi duenez, “zirkulazio-eskema berri bat diseinatu da, bide-segurtasuna hobetzeko, ibilgailuen trafikoak hartzen duen espazioa murrizteko, zirkulazioa lasaitzeko eta motorizatu gabeko garraiobideei protagonismo handiagoa emateko”.\nSipiri kaleak norabide bikoitzekoa izaten jarraituko du elizako biribilgunetik Loroñoko bidegurutzeraino, baina hortik aurrera norabide bakarrekoa izango da hurrengo biribilguneraino, Mendieta kalerantz, eta tarte horretan bide bikoitzekoa izango da. “Sipirik berez espazio arazo bat dauka, bi aldeetan lineako aparkalekuak dituelako eta norabide bikoitza duelako; beraz, egoera hori konpontzeko, erabilgarri dagoen azalera berria erabiltzea planteatzen dugu, bideko aparkalekuen konfigurazioa aldatzeko, lineako plazak bateria bihurtzeko”, nabarmendu du alkateak.\nEra berean, Artadi kaleak norabide bikoitza izango du eta Haizeder kaleak martxaren noranzkoa aldatuko du, Mendieta kaleak bezala.\nJarduera seinaleztapen-, pintura- eta fresatze-lanetan oinarrituko da eta faseka egingo da, “betiere meteorologiak horretarako aukera ematen badu, baina espero dugu gehienez hiru astetan lanak amaiturik egotea”, nabarmendu dute sopelako Udaletik.\nSopelaren ipar zonaldeko trafikoaren eskemaren berrantolaketa mugikortasun-planaren partaidetza-prozesuaren eta Sopeloztar Udalak egindako trafikoaren azterketaren emaitza da. Bertan, herritarren iritzia jaso da, “trafikoa ahalik eta adostasun handienarekin birbanatzeko asmoz”.\nSopelak izango duen hiri-eraldaketaren barruan, bide-berrantolaketa honek herriaren erdigunea eta hondartza-eremua lotuko dituen bidegorria asfaltatzeko lehen lanekin bat egiten du. Landaluzek adierazi duenez, “oinezkoen eta motorrik gabeko garraioaren alde egindako Sopelaren hiri-birmoldaketa urrats sendoz aurrera doan errealitatea da”.


Ukedada - Sarean\nUkedada Sarean Plaza Corazón de María 4, 48003 Bilbao Bizkaia\nvie8dic18:30- 20:30UkedadaUKELELE JAM TAILERRA18:30 - 20:30 Sarean, Plaza Corazón de María 4, 48003 Bilbao BizkaiaEvent Type :Música,Taller Event Tagsgratuito,taller,ukelele\nUkedadak aukera oso aproposak dira ukelelea jotzen ikasteko eta ondo pasatzeko, jende berria ezagutzen duzun bitarten. Tailerrak hilabetean behin izango dira, Ukelab-en eskutik, prezio librean eta bi orduko iraupena izango dute. Jada\nUkedadak aukera oso aproposak dira ukelelea jotzen ikasteko eta ondo pasatzeko, jende berria ezagutzen duzun bitarten.\nTailerrak hilabetean behin izango dira, Ukelab-en eskutik, prezio librean eta bi orduko iraupena izango dute.\nJada akorderik ezagutzen badituzu edo guitarra jotzen baldin badakizu, aukera egokia da musika partekatzeko. Abestien letrak eta akordeak proiektatuko ditugu, lana errazteko. Eta ukelelerik ez izatekotan, lasai, gureak utziko dizkizuegu!


Etxea Enpresa eratzea Jurisdikzioak Luxenburgo Nola konfiguratu\nGure aholkularitza taldeak zure negozio jarduerara egokitzen den Luxenburgoko enpresa mota nahikoa aholkatuko dizu. Luxenburgon Soparfi eta Commercial diren 2 entitate mota eskaintzen ditugu\nErregistratzaileak izenari uko egingo dio lehendik dagoen izenaren berdina, ia berdina edo fonetikoki berdina bada edo estatuak babestea edo zenbait hitz erabiltzea suposatzen badu, hala nola Bankua, Eraikuntza Elkartea, Aurrezkia, Aseguruak, Aseguruak, Berraseguruak, Funtsak. Kudeaketa, Inbertsio Funtsa.\nMerkataritza (SARL) baterako:\nizenak Luxenburgoko beste enpresa edo korporazio baten izenaren antzekoa ez den izen bakarra izan behar du.\nErantzukizun mugatuko sozietatearen izenaren amaieran "Société à Responsabilité Limitée" hitzak edo "SARL" edo "GmbH" laburdura agertu behar dira.\nSARL izenak ezin du negozio mota hauetan parte hartu: Bankua, Eraikuntza Sozietatea, Aurrezkia, Aseguruak, Aseguruak, Berraseguruak, Funtsaren Kudeaketa, Inbertsio Funtsa.\nLuxenburgoren betebeharraren, zerga politikaren eta ekitaldiaren berri emango zaizu\nZure Luxenburgoko enpresaren datuak\nAukeratu zure Luxenburgoko enpresarentzako gomendatutako zerbitzuak:\nBanku kontua: munduko banku askotan banku kontua lor dezakezu Luxenburgoko entitatearekin. Zerrendako banku aukera gehienak aukeratu ditzakezu (EAE, Hong Kong izan ezik).\nIP eta marka komertziala: Jabetza intelektuala erregistratu dezakezu jurisdikzio guztietan Luxenburgoko entitatearekin.\nProzesatzeko denbora: 2 denbora marko hauta ditzakezu zure eskaeraren premiaren arabera. Ohiko kasuetarako, enpresa bat 10 lanegunetan sor daiteke, eta premiazko kasuak 7 lanegunetan tramitatu eta osa daitezke. Prozesuaren iraupena ordainketa osoa eta beharrezko dokumentu guztiak jaso ondoren zenbatzen da.\nZure gogoko Luxenburgoko konpainiaren ordainketa


arantzazuko ama archivos - Página 2 de 2 - ITSAS HONDAKINEN ERRONKA\nArantzazuko Amako ikasleak gara, 3.C klasekoak:Ander, Ruben, Nahia, Iñaki eta Aimar; eta abesti bat sortu dugu plastikoa murrizteko asmoz. Abestiaren doinua «si se da» abestiak duena da eta letra guk sortu dugu.\nEDUKIONTZIAK ASTIGARRAGAN I\nGu DBH 3C-ko Naia, Naima, Urtzi, Maitena, Danel eta Nagore gara.\nKonturatu gara arazo larri bat dagoela munduan plastikoaren erabilerarengatik, horregatik gure proiektua martxan jartzeko idazten dizuegu.\nAurtengo proiekturako pentsatu dugu gure herriko denda batean plastikoen erabilera murrizteko granelezko zerbitzuak jartzea. Ideia ona iruditu zaigu xaboiaren poteak oso handiak direnez eta asko erabiltzen direnez edukiontzietan granel moduan saltzea, horrela xaboi poteak murriztuko lirateke.\nEKOFISH IPUINA I\nGu Arantzazuko Amako BHI-ko 3Bko Amets, Uxue, Leire, Maialen eta Oscar ikasleak gara. Itsas hondakinekin dagoen arazoa ikusita, proiektu bat aurrera eramatea erabaki dugu…\nHasiera batean, Urumea ibaian zehar sare txikiak jartzea pentsatu genuen, baina zailegia izango zela pentsatuz beste ideia bat pentsatu dugu.\nHaurrei gure ingurunea nola dagoen eta itsas hondakinei buruz gehiago jakinarazteko, ipuin ilustrazio txiki bat aurkeztea bururatu zaigu…\nLan hau errealitatera eramateko, oraindik, gauzak ongi pentsatzearen beharra dugu. Beraz, laster, gure ipuina ikusteko eta irakurtzeko aukera izango duzue…\nIgandean, nahiz eta eguraldiak ez zuen lagundu, Arantzazuko ama BHIko 3.DBHko ikasleek, Astigarragako ilar egunean parte hartu zuten itsas-hondakinen arazoa ezagutarazi eta jendea sentsibilizatzeko asmoz. Horretarako kartelak, eskulanak, jolasak, eta plastikoekin egindako irudien erakusketa txiki bat ere egin zuten. Bertara hurbildu ziren haurrek, jolasak egin ahal izan zituzten hondakinetako materiala birziklatuz. Datorren urtean ikasbidaian Parisera joateko asmoa dutenez, pintxoak eta bizkotxoak saltzeko aprobetxatu zuten ere.


Burokraziaren gurpil zoroan | Gizartea | Berria\nNdiaye eta Ihzi, Harresiak Apurtuz erakundeko Bilboko bulegoaren aurrean. LUIS JAUREGIALTZO / ARGAZKI PRESS\nJulen Nafarrate Aurrekoetxea -\n2017ko uztailak 26\nEkain amaieran 167.207 langabe zenbatu zituzten Hego Euskal Herrian, administrazioek emandako datu ofizialen arabera. Uda hasieran beherakada izatea ohikoa den arren, kopuru baikorrak dira; bosgarren hilabetez behera egin du langabeziak. Baina badira estatistika horietatik kanpo bizi diren herritarrak ere. Datuetan agertzen ez direnak, ikusezinak direnak ehuneko eta grafikoentzat. Are gehiago, badira lan egiteko aukera izan zezaketen herritarrak, baina horretarako eskubiderik ez dutenak, administrazioak berak trabak jartzen dizkielako.\nAbdoul Aziz Mouhamed Ndiaye gaztearen kasua da horietako bat. Orain dela 19 urte jaio zen Dakarren (Senegal), eta urte bi daramatza Bilbon bizitzen. «Etorkin guztiek bezala, bizitza hobetu nahi nuelako egin nuen alde». Ñabardura bat gehitu dio: «Hobeto esanda, ez nuen ezer, eta zerbait izan nahi nuen». Bidaia luzea egin behar izan zuen Euskal Herrira iristeko: Libiara heltzeko zazpi egun behar izan zituen; han hilabetez egon ostean, Italiarako patera bat hartzea lortu zuen; Italiatik Kataluniara, eta han tarte batez egon eta gero, Bilbora.\nEspainiako Poliziaren Bilboko egoitzara joatea izan zen haren lehenengo urratsa, eta han hasi ziren lehenengo arazoak: «Nik ez nuen pasaporterik, pateran nengoela uretara bota nuen. Hori egiteko esan ziguten, onena zela, bestela Poliziak kanporatuko gintuelako».\nPolizia etxetik Zornotzako etorkin adingabeen zentrora bidali zuten. Han egin zituen zortzi hilabete. «Nire familiak pasaporte berri bat bidali zidan Senegaldik, baina Poliziak kendu egin zidan, faltsua zelakoan. Orduan, ezin zutenez adingabea nintzela ziurtatu, kanporatu ninduten». Dioenez, kale gorrian geratu zen, nora joan jakin barik: «Eskerrak iturgintza ikasketak egiten ari nintzen Peñascalen [Bilbo]. Tokiko irakasleei nire egoeraren berri eman nien, eta aterpetxe batera joatea lortu nuen».\nHainbat aterpetxetan egon eta gero, gaur egun tutoretzapeko etxebizitza batean bizi da. Iturgintza ikastaroa amaitu du, praktikak egin ditu, eta enpresa batek kontratatu nahi izan du. Baina ezin izan du lanik egin, ez duelako bizileku baimenik: «Lan egin nahi nuen, baina ez didate utzi».\nGainera, Espainiako Gobernuaren Ordezkariordetzak salaketa bi jarri dizkio: dokumentuak faltsutzeagatik eta adingabe zentro batean heldua izateagatik. Osasun sisteman arreta jasotzeko ere hamaika arazo izan ditu, pairatzen duen eritasun baterako tratamendua behar duen arren: «Eskerrak ez naizen askotan gaixotu». Urtebeteko errolda behar dute ohiko medikuaren zerbitzua jasotzeko.\nHarresiak Apurtuz taldeak salatu duenez, Ndiayeren egoera ez da salbuespena, araua baizik. Kanpaina abiatu du Araban, Bizkaian eta Gipuzkoan bizi diren gazte etorkinen egoera salatzeko. Gobernuz kanpoko erakundea 200 gazterekin ari da lanean, tutoretzapeko etxeak antolatuz, baimenak lortzeko jarraipena eginez, eta abar. Harresiak Apurtuz-eko kide Aitor Oriberentzat, traba burokratikoak helburu argi batekin ezarri dituzte: «Gero eta oztopo gehiago jartzen dizkiete gazteei, nekatzeko eta, azkenean, alde egitera behartzeko».\nTraba horiek hainbat arlotan gertatzen direla salatu dute: erroldatzeko, bizileku baimena eskatzeko, Lanbideko txartela berritzeko, oinarrizko diru sarrerak bermatzeko errenta eskuratzeko, osasun sisteman zerbitzua jasotzeko... «Gurpil zoro bat da. Ilusioa lapurtu nahi diete». Azken urteetan egoerak okerrera egin duela nabarmendu du: «Erakundeek ikusten dutenean traba horiek gainditzen ditugula, beste batzuk asmatzen dituzte». Gainera, immigrazioaren gorakada antzeman dute aurten: «Uste dugu Bilboko metropolian 80 etorkin gazte egon daitezkeela kalean eta noraezean».\nOribek azpimarratu duenez, beste egoera batzuetan erakundeek erraztasun guztiak ematen dituzte: «Futbol talde batek 15 urteko gazte bat ekartzen duenean, berehala izaten dute bizileku baimena, errolda, medikua... Trabak desagertzen dira».\nKamioi baten azpian\nBaina bidean traba ugari jaso arren, badira aurrera egitea lortu duten gazteak ere. Horren adibide da Elhou Ihzi, 23 urteko marokoarra. Lau urte daramatza Bilbon bizitzen, baina bere bidearen hasiera ere nahiko gordina izan zen: «Bost bider saiatu nintzen muga gurutzatzen. Azkenean, kamioi baten azpian lortu nuen, Tangerretik Algecirasera doan itsasontzian».\nNdiaye bezala, bera ere pasaporte barik heldu zen, eta Zornotzako adingabeen zentrotik «kanporatu» zuten, bere adina egiaztatzeko probak egin eta gero. «Proben arabera, lau hilabete falta zitzaizkidan 18 urte betetzeko. Data heldu zenean, kalera bota ninduten». Ondorengo hilabeteak aterpetxeetan eta kalean lo egiten igaro zituen.\nGaur egun, tutoretzapeko pisu batean bizi da. Pozik dago, uztailaren 17an hiru urte bete zituelako etxean erroldatuta. Baldintza horrekin, bizileku baimena eskatzeko aukera izango du: «Hala ere, ez dakit onartuko didaten». Bizileku baimena lortzea ezinbestekoa da harentzat. «Ikastaro batera joaten ari nintzela, kaleko jantzitako polizia batzuek gelditu ninduten. Bizileku baimena eskatu zidaten, eta, ez neukanez, kanporatze agindua eman zidaten. Baina nola izango dut bizileku baimena, eurek ukatzen badidate?».


Longane Urdaibai baserriak martxoaren 4an irekiko ditu denda birtuala eta fisikoa\nActualizado 2013/02/28 14:50:07 CET\nBILBO, 28 Feb. (EUROPA PRESS) -\nUrdaibaiko Biosfera Erreserban (Bizkaia) dagoen Longane Urdaibai baserriak bere produktuak erosteko aukera eskainiko du martxoaren 4tik aurrera, era birtulean zein fisikoan. Bermeon kokatutako baserriko barazkiak ingurumena errespetatzen duten produkzio sistemekin lortutakoak dira, haien zapore eta berezitasun guztiak mantenduz.\nGainera, bere arduradunek jakinarazi dutenez, baserrian bertan irekiko den dendak eta webgune berriak (www.longane.es) sasoian sasoiko produktuak eta baserriko mermeladak, kontserbak, txakolinak, sagardoak eta abar eskeiniko dituzte. Horrez gain, Kantauri itsasoan arrantzatutako arrainekin egindako kontserbak ere aurkituko dira. Erosketa guztiak 5%eko deskontua izango dute.\nLongane baserriak hurrengo instalazioak ditu: 5.000 metro koadroko negutegi, 6.000 metro koadro soro, 15.000 metro koadro fruta arbola, 120.000 metro koadro baino gehiago hegoaldera begira, 60.000 metro koadroko euskal zuhaitzekin eratutako baso gaztea (Lurgaia fundazioarekin elkarlanean landutakoa), hozkailuak eta hozkailuz hornituriko furgoneta, mintegi bat eta eguzki panelak.\nProduktuen eskaerak, jaso eta hurrengo egun baliodunean emango dira, goizeko 9:00etatik arratsaldeko 18:00ak arte astelehenetik ostiralera, eta 9:00etatik 13:00ak arte larunbatetan.\nKimuak programaren atzera begirakoa egingo dute Eskozian, 20. urteurrena ospatzeko\nBizkaiko Aldundiak "datuak babesteko ordezkaria" sortu du\nEuskarazko toki izenak zuzen ager daitezen lankidetza eskaini die Euskaltzaindiak Itzuliko arduradunei


Sakanan, hondakinekin arduraz jokatzeko eskaera\nCOVID-19 koronabirusaren eragindako alarma egoera dela eta, Sakanako Mankomunitateak hainbat gomendio zabaldu ditu. Zalantzarik izanez gero, 900 730 450 telefonora hots egin, hz4@sakana-mank.eus posta elektronikora idatzi edo jarri harremanetan egoitza elektronikoaren bitartez www.sakana-mank.eus web orrian.\n2020ko martxoaren 20a\nSakanako Mankomunitateak prebentzio neurri gisa bere Lakuntzako egoitza itxi du eta langileak etxetik lanean ari dira. Ibarreko erakundearekin harremanetan jarri edo tramiteren bat egin nahi duenak 948 464 867 telefonora hots egin dezake edo info@sakana-mank.com e-posta helbidera idatzi beharko du. Mank-eko presidente David Oroz Alonsok azaldu digunez, bi zerbitzu bermatu nahi izan dituzte. Batetik, ur hornidurarena. “Gutxieneko lanak beteko dira. Langileak banatuta lan egiten ari dira, ez kutsatzeko”.\nBermatu nahi izan den beste zerbitzua hondakin bilketarena da. Mank-eko arduradunek ostiralean jakin zuten koronabirusak zerbitzua jo duela, horregatik zenbait langile etxean berrogeialdia pasatzen ari dira. “Osasun alarmari ezin genion gehitu hondakinak kalean utzita egotea. Udalei egoeraren berri eman genien eta erantzun ona eman digute. Esker oneko hitzak besterik ez ditugu haiendako. Lana atera da”. Bitartean hondakin bilketa zerbitzuko gaixo ez dauden langileak hainbat neurri hartu dituzte: aurpegi-maskararekin ari dira lanean ez kutsatzeko, kamioi bakoitzean lantalde bera ari da lanean, kamioien garbiketa, langile guztiak aldi berean bat ez egiteko 06:00etatik aurrera kamioiak 15 minutuero ateratzen dira hondakindegitik…\nBaina koronabirusak sortutako egoerak hondakin zerbitzuan izan dezakeen eragina ahal den heinean gutxitzen saiatzeko sakandarren laguntza ezinbestekoa jo dute Mank-en. Horregatik gomendio sorta zabaldu dute. Sortutako eragozpenengatik barkamena eta emandako laguntza eskerrak eman dituzte Mank-etik.\n1. Ez utzi hondakinik lurrean.\n2. Poltsak ondo itxi.\n3. Kartoia zapaldu.\n4. Ontzi arinen bolumena gutxitu (tetrabrik-ak zapaldu, plastikozko botilei airea kendu, eta abar)\n5. Egoera normalizatu arte, ez atera premiazko kudeaketa behar ez duen hondakinik.\n6. Sortutako hondakinak gutxitu eta hainbat aktibitate saihestu (bajera garbiketak, adibidez).\nSakanako Mankomunitatera hots eginda eta esanda tamaina handiko zer hondakin kendu nahi duzun etxetik, Emausko Trapuketariak etxetik pasatzen dira hura jasotzera. Koronabirusak eragindako alarma egoera dela eta Emausko Trapuketariek zerbitzua bertan behera utzi dute. Mank-etik Emausko Trapuketariak bilketa zerbitzua eskatu dutenekin harremanetan jarriko dira argibideak emateko.\nMank-ek ez du herriz herriko ibiltzen den garbigune mugikor zerbitzua eskainiko bi asteetan. Gainera, Arbizuko hondakindegia ere itxita dago, beraz, hara ere ezin izanen dira hondakinak eraman alarma egoera pasa arte.\nBirziklatze tasa handiena ( %80 inguru) ematen duen hondakin bilketa eredu hori Uharte Arakil, Lakuntza, Arbizu, Etxarri Aranatz, Bakaiku, Iturmendi, Urdiain eta Olatzagutian dute. Hondakin bilketa zerbitzuaren egoeragatik aldaketak egitea erabaki dute. Ostiraletako ontzi arinen bilketa bertan behera geldituko da aldi baterako, eta horren ordez errefusa bilduko da. Hau da, ontzi arinak asteartetan bilduko dira eta errefusa ostiraletan. Larunbatetan ez da zerbitzurik egonen eta, beraz, pardelak astelehenetik ostiralera bilduko dira.\nGainera, zortzi herri horietan aldi baterako bertan behera geldituko da auzokonpost programa. Beraz gai organikoa posteetara atera beharko da (astelehenetan eta ostegunetan bilduko da). Materia organiko kopuru handia sortzen duten etxeetan kubo handiagoa behar badute zerbitzuarekin harremanetan jarri eta dagokion zintzilikarioan utziko diote.\nArakilen, Irañetan, Arruazun, Ergoienan, Lizarragabengoan eta Ziordian dago ezarria hondakin bilketa sistema hori (% 60 inguru birziklatzen da). Herri horietan materia organikoa konpostatu egiten dute, bai etxean bai era kolektiboan. Auzokonpost programa aldi baterako bertan behera gelditu denez, Mank-ek herri horietan konpostatzeko gaitasuna handituko du konpostagailu gehiago jarriz. Bestetik, Altsasun dauden bi auzokonpostagailuak itxi egin dituzte eta bere erabiltzaileei aldi baterako bosgarren edukiontziko giltza eman diete.\nKanal hauetan artxibatua: Koronabirusa | Hondakinen kudeaketa | Sakana


Eusko Car Sharing elkartearekin kolaborazio hitzarmena - Goiener Elkartea\nAurreko ostiralean Eusko Car Sharing elkartearekin kolaborazio hitzarmena sinatu genuen. Helburua ibilgailuen erabilera eta jabetza konpartitua sustatzea da. Erabilera eredu honek modu eraginkorrago eta jasangarriago batean hartzen du mugikortasuna.\nEuropa mailan gero eta ohizkoagoa bihurtzen ari da Car Sharing kudeaketa sistema hau. Euskal Herrian jada hasiak gara erabiltzen. Aurki ECSEak Goinerren eskura jarriko ditu orain arte egin dituen esperientzia eredugarriak. Horietako bat Goienerreko eta Sagarrak-Basauriko bazkideek bizi izan dute zuzenean.\neusko car sharing @eukolaborazio hitzarmena


Berria berritua | Faroa\n← Nire lehen pokastina\nBlog bat liburu baten zerbitzuan →\nData: 2006(e)ko maiatzaren 15a Egilea: Joxe Aranzabal\nEz dit zirrara berezirik sortu paperezko Berria berrituak, eta sentitzen dut hori esateak. Gaur egungoa zailagoa egiten zait irakurtzeko. Izan ere, uste dut tipografiaren tratamenduak huts egin duela oraingoan, tipografia baitago irakurgarritasunaren oinarrian.\nTxikienetik hasita, zerbait bilatu nahi duenak agendan, jai dauka, lupa bat hartzen ez badu. Eta jakin nahi duenak zer film ematen duten halako herritako zinetokitan, beste horrenbeste. Letra txikiegiak eta zenbait testu kolore grisetan jartzeak du horren errua. Halaber, zenbait albiste txikik izenburu indargeak dituzte orain, eta hainbat aipu oharkabean pasatzen dira, letrak gris tankerakoak izanda, ez direlako ondo irakurtzen.\nLetratipoak nola antolatzen diren, ezinbestekoak izaten dira kontrastea sortzeko eta, horren bidez, irakurlearen begiak batetik bestera bideratzeko. Uste dut horretan ere kale egin duela diseinu berriak zenbait kasutan.\nAzalean aldatu egin dute izenburuen tipografia, eta berau indartu. Horren ondorioz, baina, Berria izenak berak indarra galdu du, orain borroka bizian baitabil beheko izenburu indartsuekin.\nUne berezi batean harrapatu nau Berriaren diseinu aldaketak, baina hori ondorengo pokastinean azaltzen dut, Egunkarien gainbehera izena duen honetan. Entzun nahi baduzu, klik egin biribil arrosan.\n10 Responses to Berria berritua\n2006(e)ko maiatzaren 15a 8:32\nNiri ere ez zitzaidan gehiegi gustatu Berria berria. Baina paperezko edizioa baino gutxiago gustatzen zait oraindik edizio digitala. Dena oso nahaspilatuta ikusten dut berria.info-n, informazio gehiegi agerian. Lehen baino zailagoa da berriak aurkitu eta irakurtzea. Agian, berri guztiak hiru sailetan banatzearen eragina izan daiteke, baina ez dut aldaketa batere atsegin.\n2006(e)ko maiatzaren 15a 11:03\nBai, nik ere uste dut hainbat ataletan letra txikiegi jarrita dagoela.\nNiri, orokorrean, bi gauza harritu naute.\n1) Kolorearen erabilera neurtua. Koloretan duten orri mordorako, zuri-beltzezko egunkaria ematen du. Ez da kontua orriak “koloreztatzea” baina, etekin handiago ateratzea badagoela…\n2) Jerarkia falta hainbat orritan. Izenburu batzuk txikiegiak edo arinegiak direlako akaso, badaude orri batzuk non zaila egiten den izenburuak aurkitzea eta albistearekin lotzea, ondorioz, orriak planoegiak geratzen dira.\nOrokorrean, lan txukuna dela uste dut. Eta aurreko diseinua baino gehiago gustatu zait, baina, eta niretako hau da pena handiena, elite txiki baterako idatzia izaten jarraitzen du, berritasunik ez, berez, kontu honetan.\nEta, jakina, hau diseinuan islatzen da: testu luzeak eta gai serioak non nahi.\n2006(e)ko maiatzaren 15a 15:56\nPaperezkoarekin galduta eta digitalarekin zer esan, … Paperezkoaren tipografia nahiko txarra, atalak lekuz aldatuta, … Gauzaren bat aurkitzeko denboraz egin behar duzu.\nNahaste borraste ederra bietan! Oraingoan ez dute asmatu.\n2006(e)ko maiatzaren 15a 16:28\nEsango nuke ez dela izan beste munduko aldaketarik eta batez ere sarekoan ez dela hobera jo… hortik zehar dauden webgune txukunekin!\nPaperezkoan, zaila da jakitea gauzak non dauden eta zein testurekin doazen izenburu batzuk… eta, arrazoia duzu Joxe, lupa bat beharko dugu atal batzuk irakurri ahal izateko.\n2006(e)ko maiatzaren 16a 15:33\nez duzue gogoratzen Egunkaritik Berriara jauzi egin genuenean? Edo Eginetik Garara? Zuek egin dituzuen komentario berberak entzun nituen nik: zein zaila den ez-dakit-zer topatzea, zelako diseinu arraroa…\nItxaron hilabete pare batean, eta ikusiko duzue zein polita iruditzen zaizuen Berria berria\n2006(e)ko maiatzaren 16a 15:49\nJoseba, diozunak ez du balio oraingoari egindako kritiketarako. Berria eta Gara oso garai zailetan hasi ziren, arrapalada batean eta kritikak ez ziren politikoki batere zuzenak.\nOraingoan kritikatzeko eskubide osoa dago egin duten lana hainbat esparrutan ez delako hain profesionala izan. Berez, Interneteko diseinuarekin harrituta gaude guztiok eta paperezoan Deia kaotikoaren traza hartzen zaio batzuetan.\nBerriako kazetariei: LADILLO bat zer den badakizue?\n2006(e)ko maiatzaren 16a 18:11\nZergatik dira tontakeriak? Ez dut uste hori denik eztabaida baten hasteko hitzik egokiena. Zuk beste iritzi bat duzu eta punto, baina horrek ez du esan nahi besteok tontakeriak esaten ari garenik.\nEta bestalde, hilebete batzutara ikusiko dugu, baina, orain, gaur, zuri gustatu zaizkizu Berria eta Berria.info? Edo hori ez zen eztabaidatzen ari ginena?\n2006(e)ko maiatzaren 17a 11:29\ntontakeriak berba ez dut ezelan ere inor mintzeko erabili, eztabaida apur bat desdramatiatzeko baizik. Bigarrena barik lehenengoa lortu badut, barkatu berriro.\nAupa Berria eta berrizaleok.\n2006(e)ko maiatzaren 17a 12:41\nHala era oraindik kuriositatea dut.\nUste duzu lehengaoak baino hobeak direla, antzekoak, okerragoak.. edo, Berrikoek egin duelako hobeto dagoela eta listo.\nEsan daiteke “Gora Berria eta berriazaleak” eta aldi berean ez dutela asmatu (iritzi hori izanez gero, jakina!)… gauza biak pentsatzea dira inkonpatibleak nire ustean\n2006(e)ko maiatzaren 17a 12:43\n“gauza biak esatea EZ dela inkonpatiblea” esan nahi nuen…


Txokoalden hasi dugu herri/auzo bira! – EH Bildu Usurbil\nEH Bildu Usurbil\nXabier Arregi alkatea\nHerri programa sakonean\nUdala, herriaren zerbitzura\nTxokoalden hasi dugu herri/auzo bira!\nHerri/auzo birari ekin genien atzo Txokoalden. Bira hau egin nahi izan dugu auzo-taupadak entzutzeko, bertako beharrak, kezkak, proposamenak jasotzeko. Auzoetako egunerokotasunaz, auzoaren martxaz… jardun nahi dugu.\nEHBilduk auzo guztien Usurbil eraiki nahi du. Gure herria anitza da, sentimenduz anitza, eta auzoek garrantzia berezia hartzen dute. EHBilduk auzo guztien izaera eta bertan bizi diren herritarren bizi-kalitatea bermatu eta hobetu nahi du. Auzo biziak, gustagarriak, bizitzeko atseginak, dinamika propioekin… nahiko genituzke, ahal den neurrian, zerbitzuez hornitua.\nZentzu horretan, hiru ekimen zehatzetan egin nahi dugu indar:\nEzinbestekoa ikusten dugu auzoei ahotsa ematea, eta auzoen eta udalaren arteko harremanak iraunkortzea.\nPuntu beltzei soluzio duina eman nahi diegu.\nAuzoen arteko garraio publikoa ezartzeko aukera aztertuko dugu.\nTxokoalderi dagokionez, lehentasunezko bi lan aipatu nahi ditugu: alde batetik, Txokoaldeko plaza eta elkartea berritzea, eta, bestetik, auzoaren sarrera-irteera nabarmen hobetuko lukeen biribilgunearen proiektua.\nPosted on 2019-05-21 2019-05-21 by usurbileginez\nAurrekoa Aurreko sarrera: Zirraragarria izan zen ON/IN Jaialdia!\nHurrengoa Hurrengo sarrera: Santueneko eta Kalezarreko auzo-taupadak!


Euskaraldia Lagunak martxan! – Getxoztarrak\nEuskaraldia Lagunak martxan!\nAurretik Herri Batzorde bezala ezagutu duguna, aurten Euskaraldia Lagunak izango dira. Iaz ez bezala, Euskaraldiaren antolaketa lanetan laguntzeko prest dagoen jendeak auzokako lan-taldeetan eta zeregin zehatzetan lagundu ahal izango du.\nAurten, norbanakoekin batera entitateak izango ditugu, eta horien egunerokotasuneko harremanetan euskararen erabilera handitzea izango da gure helburu nagusia.\nBeraz, bigarren edizio hau antolatzeko herritarrak berraktibatu eta indartu behar ditugu: Getxoko euskaltzaleak batu, kontaktuak sortu, antolatu eta auzoetan lan-talde desberdinak sortu, besteak beste. Euskaraldiaren oinarria herri batzordeek osatzen baitute.\nZelan egingo dugu? Nola antolatuko gara hau guztia prestatu eta girotzeko? Komunitatean, elkarlanean eta auzokako lan-taldeetan.\nEuskaraldia girotzen laguntzeko prest zaude? Izan zaitez Euskaraldia lagun. Gustora hartuko zaitugu gure artean!\nEuskaraldia Lagun izan nahi baduzu idatzi lasai euskaraldiagetxon@gmail.com-era.


Neska-mutikoen bazkaria eta udalkideen aurreskua, herriko jaien lehen egunean | El Diario Vasco\nAlto-debaNeska-mutikoen bazkaria eta udalkideen aurreskua, herriko jaien lehen egunean\nNeska-mutikoen bazkaria eta udalkideen aurreskua, herriko jaien lehen egunean\nAzken urtebetean jaiotako umeei jartzen zaizkie festetako lepoko zapiak. / MIGURA\nJOSEBA LEZETA ANTZUOLA. Jueves, 13 julio 2017, 08:08\nHerriko festak hemen dira. Gaurtik domekara bitartean, hainbat eratako ekitaldi asko biziko dira kaleetan, etziko Alardea barne. Aurreneko egun honetan umeek hartuko dute protagonismoa hainbat orduz eta arratsaldeko azken orduan, zortziak aldera, Antzuolako bandera eta ikurriña jaso eta udalkideek aurreskua egingo dute, jaiei hasiera ofiziala emanez.\nIazko jaietatik aurtengotara bitartean jaiotako umeei zapiak jarriko zaizkie lepoan, plazara joaten diren bi herritar adinekoenei bezala.\nArratsaldeko zazpietan elizan hileta izango bada ere, egitarauari bere horretan eutsi diote. Gaurkoa hau da: eguerdiko 12:30ean, umeen ikuskizuna Herriko plazan; 13:30ean, umeen herri bazkaria; arratsaldeko 18:00etan, kalejira txistulari, trikitilkari eta buruhandiekin; 19:00etan, txosna zabaltzea eta luntxa; 19:45ean, azken hamabi hilabeteotan jaiotako haurrei eta herriko bi nagusienei zapia jartzea; 20:00etan, ikurrin dantza, Antzuolako bandera zein ikurriña jasotzea eta udalba-tzaren aurreskua; gaueko 22:00etan, Bentazaharreko mutiko alaiak taldearekin kantu afaria; 23:50ean, mahaiak eta aulkiak jasotzea; gauerdian, hontzaren jaitsiera; ondoren eta 1:00ak arte, kalejira Benatazaharreko mutiko alaiakekin; eta goizaldeko 2:00etan, jolasak txosnetan.\nCodillo, cerveza y unión deportiva Arantzazu Letraz Gunea, un espacio de comunicación y encuentro


"Seychellesek konpromisoa hartu du Txinako bidaiarientzako irisgarritasun handiagoa sortzeko", dio Turismo ministroak\nHasiera » Azken albisteak » Nazioarteko Azken Albisteak » Seychelles Azken Albisteak » "Seychellesek konpromisoa hartu du Txinako bidaiarientzako irisgarritasun handiagoa sortzeko", dio Turismo ministroak\nAzken Bidaia Albisteak • Negozio Bidaiak • Prentsa oharrak • Seychelles Azken Albisteak • Turismo • Bidaiaren helmuga eguneratzea\nSeychelles Txinako bidaiarientzako irisgarritasun handiagoa lortzeko lanean ari da, batez ere orain helmugan Txinatik etorritako bidaiarien kopurua handitu egin dela.\nMaurice Loustau-Lalanne Turismo, Abiazio Zibila, Portuak eta Itsas Itsas ministroak hori esan du Txinako prentsako kideei Shanghain egindako elkarrizketan.\n"Pozik gaude Seychelles bidaia txinatarrentzako oporretarako lehentasunetako bat bihurtu delako, esperientzia ahaztezin eta paregabeak bilatzen dituztenak", esan du Loustau-Lalanne ministroak.\nLoustau-Lalanne ministroa Txinan dago Seychelles turismo batzordeko (STB) Sherin Francis-ekin eta turismo merkataritzako kideekin batera STB Txinako merkaturako merkaturatze kanpaina berria abiarazteko, oporretako esperientzia anitzak eskaintzera bideratuko dena. goi-mailako bidaia-segmentuetarako Shanghai, Beijing, Guangzhou, Chengdu eta Shenzhen lehen mailako hirietatik.\nKomunikabideen elkarrizketek Txina osoa estaltzen zuten telebista, aldizkariak, lineako albisteen atariak aplikazioetara arte; besteak beste, komunikabideen etxeak, besteak beste, International Channel Shanghai (ICS), Txinako kontinenteko telebista barietate integral bakarra ingelesez, japonieraz eta mandarineraz emititzen duena.\nTraveling Scope-ren ethos-a ere presente zegoen. Helmugako gidak, hotelen berrikuspenak eta aurrebistak, sektoreko berriak eta eguneratzeak biltzen ditu, bidaiarientzako erabilerrazak diren gidaliburu gisa hornitzeko asmoz.\nPrentsako beste elkarrizketa batzuk ere egin ziren Txinako bidaia astekariarekin, Txinan bidaia-merkataritzako argitalpenik errespetatu eta autoritarioenetako bat, inprimatutako, linean eta sare sozialak biltzen dituen plataforma anitzen bidez.\nBeste bat The Paper izan zen, Txinako albisteen atari eta aplikazio autoritarioa, industriaren azken joerak irakurleei helarazi eta etxeko zein nazioarteko albisteak, politika, finantzak, bidaiak eta bizimodua estaltzen dituena. Bi elkarrizketak lehiakideetatik bereizten gaituztenak, Seychellesen eskaintzak eta helmugako esperientzia kulturala izan dituzte hizpide.\nFrancis andrea pozik agertu da sortutako gertaeraren hedabideen ikusgarritasunarekin.\n"Oso garrantzitsua da hondartzako beste helmugetatik bereizten gaituenaren mezua zabaltzen jarraitzea, bidaiari txinatarrentzako produktu egokia dugula uste baitut".


Maisuaren kantua | 31 eskutik\n← Ifernuko borthak\nArkatz gorria →\n2015/11/20 · 07:00\n2 responses to “Maisuaren kantua”\nTestua oso zaila da interpretatzeko, niretzat behintzat, Cohenek oso metafora ilunak erabiltzen dituelako (“an ape with angel glands”? ez dakit irudikatzen…). Dena den, nik esango nuke, Estatu Batuetako kontestuan, master ez dela ia inoiz “maisu, irakasle”. Esanahi nagusia,…”nagusia” da (adib. master and slave; the master of the house “etxeko jauna”; the dog’s master “txakurraren jabea”, etab.), norbait edo zerbait kontrolatzen duena. Beharbada “jabearen kantua”?\nBai, baliteke aukera hori izatea egokiena, eta halaxe ageri da gaztelaniazko itzulpen batean ere: “dueño”. Duda izan nuen, eta duda izaten jarraitzen dut, baina uste dut kasu honetan “maisua” egokiagoa dela “jabea” edo “gidaria” baino, “maisua” hitzak har dezakeelako bere gain hitz horien esanahia ere, irakaslearenetik harago.


Kontakt Inprobisazio dohako klase irekia Donostian - Mugida Bloga\n2018/03/22 Iker Urteaga Leave a comment\nAzken hilabeteetan zehar Donostian ematen aritu naizen Kontakt Inprobisaziora hurbilketa klaseak direla eta klaseen nondik norakoa gertutik ezagutu nahi dutenentzat, Apirilak 4an, asteazkena, 18:30etatik 20:00etara dohako klase ireki bat eskeiniko da. Klase honetan parte hartu nahi izan ezkero derrigorrez aurretik zure lekua erreserbatu beharko zenuke.\nKontakt JAMak gozatzen dituzu?\nJAMetan konfiantza gehiagorekin kontakteatu nahiko zenuke?\nKontakt Inprobisazioaren oinarrizko elementuak zureganatzen hasi nahi baduzu eta JAMetaz oraindik gehiago ere gozatu nahi baduzu, dohako klase ireki hau aprobetxatzeko aukera duzu Apiriletik aurrera berriro jarraituko duten KONTAKT INPROBISAZIORA HURBILKETA klaseen nondik norakoa gertutik ezagutzeko.\nKlase honetan zure lekua hartzeko ni abisatu besterik ez duzu egin behar!\nInformazioa osoa ikusi nahi izan ezkero joan Kontakt Inprobisaziora hurbilketa klaseak orrira.\nPosted in: Ekitaldiak, Orokorra Filed under: dantza, ikastaroa, klaseak, kontakt inprobisazioa\n← Dantza garaikide ikastaroak – Maite Berasategi\nKontakt Inprobisaziora Hurbilketa ikastaro intensiboa →


Clara Rosas | Magale\nAuthor: Clara Rosas\nMagale etxea inaugurazioa\nPosted by Clara Rosas on 8 January, 2019 Leave a Comment\nOngietorri Magale Etxeko inauguraziora!\nEmakumeak bere bizitzan zehar zainduko dituen erreferentziko zentroa\nSexualitatea – Haurdunaldia – Erditzea – Erdidondoa – Edoskitzea – Pediatria – Osteopatia- Fisioterapia- Zoru pelbikoa – Hipopresiboak- Yoga – Psikologia perinatala – Menopausia- Doako taillerak\nPosted by Clara Rosas on 18 October, 2018 Leave a Comment\nElkarrizketa irakurtzeko sakatu HEMEN\n2017ko FAMILIEN TOPAKETA\nPosted by Clara Rosas on 7 November, 2017 Leave a Comment\nDuela egun batzuk Magaleko familien hirugarren elkarretaratzea ospatzeko zortea izan genuen. Antolaturiko askarian, azken urte honetan lagun izan ditugun familietako batzuekin elkartu ginen. Familia batzuk ezin izan zuten bertaratu baina hemendik jakinarazi nahi dizuegu zuen hutsunea nabaritu genuela; baina ziur gaude aurreraxeago elkar ikusteko aukera izango dugula.\nArratsalde lasaia izan zen. Emaginok pixka bat lehentxeago elkartu ginen azken orduko gauzatxoak borobiltzeko. Izugarrizko gogoa genuen bilera hau ospatzeko!\nPoliki poliki, familiak agertzen hasi ziren beraien haurtxoekin, anai-arrebekin, bikoteak… Muxuak, besarkadak, irribarreak. Harrigarria izan zen txikitxoak hain hazita ikustea!\nZuen artean aurkeztu zintuztegun eta nahigabean, giro alaia, goxoa eta konplizitatez beterikoa sortu zen.\nErditze prozesuan dagoen familia eta dagozkion emagin gosetuak hiru urtez elikatzeko adina janari zegoen mahai gainean. Eskerrik asko zuetako bakoitzak askaltzeko ekarritakoagatik.\nGuzti hau horrela, zuen lagunarteaz gozatuz, eta bidelagun izateko ohorea izan dugun jaiotza bakoitzeko une dibertigarriak, gogor eta baita oso goxoak ere oroitu genituen. Batez ere, zuetako bakoitzaren begiradez gozatu genuen, emakumeenez, zeinak zuen erditzearen jabe izanaren indarrez beterik, bake sakonez blai distira zerieten.\nMila esker zuen familien kide izaten uzteagatik, Magale errealitate bat izatea ahalbidetzeagatik eta urtez urte gehiago haziz eta ikasiz jarraitzeko aukera eskaintzeagatik. Erabat nabarmendu nahi genuke oso zorioneko sentitzen garela eta zuek gabe guzti hau ezingo litzatekeela ahalbidetu.\nFamilien topaketa 2017\nMagalek 2 urte bete ditu\nPosted by Clara Rosas on 11 April, 2017 Leave a Comment\nDakizuen bezala, Magaleren helburuetako bat etxeko erditzea osasun zerbitzu publikoaren barnean egotea da, eta bide horretan urrats bat gehiago eman nahi izan dugu.\nOtsailan Magalek bi urte bete ditu sortu zenetik, eta gure ibilbidea laburki azaldu nahi dizuegu.\nMagale enpresa bat baino gehiago da, tresna bat; egun Euskal Herrian etxeko erditzeak bizi duen egoera aldatzeko tresna. Ilusio eta gogoz beterik ekin genion bide honi eta berdin dihardugu.\nHiru helburu nagusi ditugu:\n– Etxeko erditzearen normalizazioa eta bistaratzea\n– Kalitatezko zerbitzu bat eskaintzea\n– Osakidetzak eskainitako zerbitzua izatea edota diru-laguntzak ematea aukera hau baliatu nahi dutenei.\nHorrela, lehen pausua enpresa legal bat sortzea izan zen, Euskal Herrian lehena haurdunaldi, erditze eta erdiondoa esklusiboki etxean artatzen, Magale. Komunikabideetara jo genuen (egunkarietara, irratira, telebistara…) eta baita hitzaldi informatiboak eman ere. Proiektua ikustarazi eta tabuak eta aurreiritziak alboratzea premiazkoa dela deritzogu, aukera honen alde onak eta txarrak plazaratzea, eta ebidentzia zientifikoan oinarrituta, norberak nahiago duen erditzea edukitzeko baliabideak eskaintzea.\nHurrengo pausua Donostia Hospitalarekin elkarlana bilatzea izan zen, baina ez zen posible izan.\nHalaber, Mendaroko ospitalak gure proiektua aurkezteko eskaintza luzatu zigun, eta babes handia jaso genuen bertaratu ziren emagin, ginekologo eta bestelako profesionalen partetik. Berdina esan dezakegu Gipuzkoako Erizaintza Kolegio Ofiziala proiektua aurkeztu genuenean ere.\nJasotako babesagak indarberrit egin gintuen eta pausu bat haratago joan nahi izan genuen. Dokumentu bat prestatu genuen jasotako zerbitzuaren fakturarekin batera gurekin erditutako familiek Osasun Sailera bidal zezaten, Kexa/Eskaera titulupean. Zertarako? Eusko Jaurlaritzak ikus dezan badagoela gizartearen zati bat uko egiten diona Osakidetzak eskaintzen duen zerbitzuari, eta euren poltsikotik ordaindu behar izan dutela hainbat herrialdetan osasun zerbitzu publikoek eskaintzen dutena: etxean erditzea.\nAldi berean, Osasun kontseilariarekin, Jon Darponekin, hitzordua eskatu genuen. Hitzordua eduki genuen, eta Darpon etorri ez bazen ere, Eusko Jaurlaritzako Aseguramendu eta Kontratazio Sanitarioarekin egon ginen, Jose Luis Elexpururekin. Gure eskaera honakoa izan zen: etxekoe erditzeak Osakidetzak eskaintzea, edo familiek diru-laguntza jasotzea. Ezezkoa eman zigun. Nahiz eta etxeko erditzeen zerbitzua legeztatua egon tasak ordaintzeko eta erregistro sanitarioa edukitzeko, ez dago legeztatua Osakidetzaren zerbitzu-zorroan barnebiltzeko, ezta estatu mailako zerbitzu-zorroan ere.\nAzaldu zigutena honakoa izan zen: etxeko erditzeek ebidentzia zientifikoaren bermea eduki behar dutela eskaintzen dugun zerbitzua prestaziotzat hartzea nahi badugu (kalitate goreneko ikerketen babesa dute etxeko erditzeek), eta baita erakunde ofizialen eta gizartearen aldetik eskaera egotea.\nBeste kontu bat ere gaineratu ziguten: esateko mesedez familiei karta gehiago ez bidaltzeko, denak erantzun behar baitituzte, eta funtzionarioak nekatzen hasiak direla.\nArgi utzi nahi dizuegu jorratzen ari garen bidea luzea eta gogorra bada ere, tinko jarraituko dugula familiek nahi duten lekuan eta nahi dutenarekin erditzeko aukera eduki dezaten, diskriminazio ekonomikorik pairatu gabe.\nInoiz ez gara ospitaleko erditzeen aurka egon; are gehiago, guztiz beharrezkoa dela deritzogu. Eskatzen dugun gauza bakarra zerbitzua osatzea da, denek erditzeaz esperientzia positibo bat eduki dezaten, izan indukzioa, zesarea edo etxeko erditzea. Aukeratzeko askatasuna eskatzen dugu, eta gobernuak lagundu diezaietela emakume horiei profesional egokien laguntza edukitzen.\nProiektu honetan Gipuzkoako Erizaintza Kolegio Ofiziala babesa dugu, eta baita Euskadiko Emaginen Elkartearena ere. Eta, nola ez, etxean erditzea erabaki duten hainbat eta hainbat familien babesa, edo etxean edukitzea erabaki ez dutenena, baina errespetatu eta babesten dutenena. Zuei guztioi mila esker, eskubide honen alde egiten duzuen guztiak zarete gu borroka honetan mantentzen gaituzuenak. Segi horrela!\nFamilien topaketa 2016\nPosted by Clara Rosas on 6 November, 2016 Leave a Comment\nMagale FAKTORIA saioan Euskadi Irratian\nPosted by Clara Rosas on 14 July, 2016 Leave a Comment\nEmaginen nazioarteko eguna ( maiatzaren 5)\nPosted by Clara Rosas on 12 May, 2016 Leave a Comment\nMagale Arrosa Irrati Sarean\nPosted by Clara Rosas on 21 March, 2016 Leave a Comment\nAukera eduki genuen gure proiekturi buruz hitz egiteko Arrosa Irrati sarean.\nPlazer bat izan zer. Mila esker aukera emateagatik.


CSICek laborantzei eragiten dieten birusei (adibidez, tomateari eta melonari) aurre egiteko estrategiak aztertzen ditu | Consumer\nCSICek laborantzei eragiten dieten birusei (adibidez, tomateari eta melonari) aurre egiteko estrategiak aztertzen ditu\nProfesional-talde bat, CSIC Enrique Moriones, Malagako “La Mayora” Estazio Esperimentaleko Landare Birologiako Laborategiaren arduraduna, gaixotasun biralek Espainiako hegoaldeko labore intentsiboen baratze-espezieetan dituzten ondorioak aztertzen ditu, hala nola tomatea eta meloia. Ikertzaileek gehigarriak erabili dituzte labore babestuen estalki plastikoetan, eta horrek zaildu egiten du landareak infektatzen dituzten intsektuen intsektu-eramaileak ikustea. Morionesek datu horiek jakinarazi zituen landareen birusak kontrolatzeko estrategia eraginkor eta iraunkorrenei buruzko hitzaldi batean, Zaidingo Estazio Esperimentalean, CSIC Ikerketa Zientifikoen Goi Zentroan.\n80ko hamarkadaren amaieratik, Beulia tabaci euli zuriak Espainiako eta mundu osoko tomate-hazkuntzan transmititutako birus-epidemia larriak sortu dira. Hori gertatzen da, hain zuzen ere, tomatearen kizkur horiaren gaixotasuna eragiten duten marmirirusek (Geminiridae familia) eragindako izurriteen kasuan. Laborantza intentsiboek produktuak atzerrira saltzea ahalbidetzen dute, baina birusak uztarekin amaitzen dira eta galera ekonomiko handiak sortzen dituzte Espainiako nekazaritzarentzat.\nAzken urteotan, laborategi honek egindako ikerketak birosian kontzentratu dira, birusek eragindako gaixotasunak, eta tomateari eta melonari eragiten diete. Hamarkada bat baino gehiago aztertu ondoren, Moriones ikerketa-taldeak gaixotasun horiekin lotutako faktore nagusiak mugatu ahal izan ditu. Ikertzaile horiek ikusi dute birus horien populazioek plastikotasun handia dutela, eta, ondorioz, birkonbinazioaren bidez trukaketa genetikoan zehar eboluzionatzeko gaitasun azkarra dutela. Emaitzek erakusten dute birus horiek gaitasun handia dutela baldintza ekologiko berrietara egokitzeko, adierazi zuen Moriones. Horrek zaildu egiten du laboreetako izurriteak kontrolatzea, eta, beraz, erabilera integratuko sistemetan konbina daitezkeen estrategiak ikertu dira, oso maila desberdinetan jarduerak barne hartzen dituztenak.\nAplikatutako neurrien artean, gehigarriak erabiltzea dago babestutako laboreen estalki plastikoetan, intsektuaren ikusmena zailtzen baitute, estalki horiek argi ultramorearen igarotzea eragozten baitute. Oinplanoan erresistentzia sistemikoaren indukzioa ere erabili dute, instalazioaren ibilbide biokimikoak alda ditzaketen konposatuak inokulatuz eta birus horiek infekzioarekiko erresistentea izan dadin.\n“Datu batzuen arabera, instalazioan erresistentzia sartzeak birusari eta intsektu bektoreari eragiten die, eta birus hori garraiatzeaz arduratzen da. Teknika oso eraginkorra izan daiteke epidemiak kontrolatzeko, baina ez da nahikoa. Hori dela eta, oinarrizkoa izan daiteke laborea maneiatzeko neurriak hartzea”.\nbirus csic estrategiak laboreak tomatea